SAD uvela sankcije za jednog ukrajinskog i tri ruska državljanina – Prva.ba\nAmeričko ministarstvo finansija saopštilo je u izjavi od 10. septembra da se na crnoj listi od sada nalaze i zastupnik Andriy Derkach kao i tri ruska državljana za koje se navode da rade u Agenciji za internet istraživanja (Internet Research Agency), takozvane tvornice trolova sa sjedištem u Sankt Petersburgu.\n“Rusija koristi razne opunomoćenike kako bi pokušali zasjati razdor između političkih stranaka i kako bi podstakli na unutrašnje podjele koje bi uticale na glasače kao dio širih napora Moskve da potkopa demokratske zemlje i institucije”, navodi se u saopštenju Ministarstva finansija.\nTakođer se navodi da je Rusija koristila “široki spektar metoda uticaja kao i osoba koje su ciljale na izborni proces”.\nIzmeđu maja i jula Derkach je objavio “montirane audio snimke i druge nepodržane informacije sa ciljem da diskredituje američke zvaničnike, te je iznio neutemeljene optužbe protiv američkih i međunarodnih političkih figura”.\nTakođer se navodi da je ukrajinski zastupnik bio aktivni ruski agent.\nTroje “zaposlenih u Agenciji za internet istraživanja”, ruski državljani Artem Lifshits, Anton Andrejev i Darja Aslanova također su kažnjeni jer su” podržavali račune za kriptovalute Agencije”. Navodi se da Agencija koristi kriptovalute kako bi finansirala svoje zloćudne aktivnosti širom svijeta.\nUvođenjem sankcija ovim osobama zabranjuje im se saradnja sa američkim poslovima te će biti zamrznuta bilo koja imovina koju posjeduju u SAD.\n“Sjedinjene Države će nastaviti da koriste sve alate kojima raspolažu kako bi se suprotstavili ruskim kampanjama dezinformacija i održale integritet našeg izbornog sistema”, navodi se također u saopštenju.\nOglasila se Jasmina Izetbegović: Adnan se zaposlio u Zavod prije nego smo se upoznali


Beograd, Smederevo i Valjevo među najzagađenijim gradovima u svetu | podunavlje.info\nIzvor: Insajder, 19. februar 2019 – Prema podacima sa dva najpoznatija svetska sajta koja se bave merenjem zagađenosti vazduha, Beograd, Smederevo i Valjevo često se nalaze među najzagađenijim gradovima u svetu. To za Insajder potvrđuje i Agencija za zaštitu životne sredine. Međutim, iz Agencije kažu da kad se posmatra godišnji prosek, Srbija nije toliko kritična, iako u pojedinim delovima zemlje vazduh jeste prekomerno zagađen.\nPrema podacima „AirVisual“ sajta, Beograd je danas bio drugi na listi najzagađenijih velikih gradova, odmah posle Pekinga, jednog od najmnogoljudnijih gradova koji istovremeno spada i u najzagađenije na svetu.\nNa dnevnom nivou visoka zagađenost, godišnji prosek daje bolju sliku\nFilip Radović, direktor Agencije za zaštitu životne sredine u izjavi za Insajder kaže da „AirVisual“ preuzima podatke od Agencije, ali da mu nije poznat način na koji oni mere indeks kvaliteta vazduha.\nSlični podaci o koeficijentu zagađenja nalaze se i na „World’s Air Pollution: Real-time Quality Index” sajtu, za čije podatke Radović kaže da su tačni, ali i ukazuje da je reč o trenutnim, a ne prosečnim vrednostima na godišnjem nivou.\nZanimljivo je da, prema ovim sajtovima, u Srbiji najzagađeniji grad nije Beograd, već su to Subotica, Smederevo i Valjevo, čiji indeks zagađenosti vazduha najčešće spada u „veoma nezdrav“.\nPodatke o zagađenosti ovi sajtovi prikupljaju preko već postavljenih mernih stanica u gradovima, sa kojih merenje vrši i Agencija za zaštitu životne sredine. U njenim godišnjim izveštajima najzagađeniji gradovi u Srbiji su Valjevo i Užice.\nMeri se koncentracija mikročestica prašine, odnosno takozvanih „suspendovanih čestica”, koje predstavljaju smešu gasova i teških metala. Ove čestice direktno prodiru u pluća i izazivaju upalne procese i pogoršanje zdravstvenog stanja srčanih i plućnih bolesnika.\nNadležne službe navode da je uzrok zagađenja, čak više desetina hiljada individualnih ložišta, ali i industrija i saobraćaj. Dodatno zabrinjava podatak da se broj motornih vozila stalno uvećava. Na primer, u Beogradu se taj broj godišnje poveća za 50.000.\nMeđutim, u Agenciji za zaštitu životne sredine navode da Beograd ima kvalitet vazduha bolji od mnogih gradova u regionu, ali ne na dnevnom nivou, već kada se posmatraju srednje godišnje vrednosti zagađivača. Ipak, to ne menja činjenicu da je vazduh i u Beogradu prekomerno zagađen.\nGde kaskamo za Evropom?\nSrbija je usvojila evropske kriterijume za utvrđivanje kvaliteta vazduha i na osnovu njih je utvrđeno da je vazduh zagađeniji u Srbiji nego u većini evropskih gradova.\nKvalitet vazduha u celoj Srbiji prati Agencija za zaštitu životne sredine na ukupno 40 mernih stanica. Samo u Beogradu postoji 18 mernih stanica za koje je delom nadležan i Gradski zavod za javno zdravlje.\nProblem je što u pojedinim područjima, za koja se pouzdano zna da zagađenje vazduha potiče od blizine industrijskih postrojenja, nadležni ne raspolažu svim neophodnim informacijama i to zbog nepostojanje mernih stanica ili zato što se mere samo pojedine zagađujuće materije. Takav slučaj je sa Smederevom gde, prema izveštaju Agencije za 2017. godinu, nisu merene sve zagađujuće materije, dok u Kosjeriću u poslednje dve godine uopšte nije utvrđivan kvalitet vazduha.\nOsim toga, čak i kada se na mestima gde postoje merne stanice utvrdi da su prekoračene granične vrednosti zagađivača, ne postavljaju se rokovi u okviru kojih bi vrednosti morale da budu vraćene na dozvoljen nivo, iako je zakonom predviđeno da je Vlada dužna da to učini.\nNaime, u članu 18. Zakona o zaštiti vazduha piše da Vlada, na predlog Ministarstva, propisuje zahteve kvaliteta vazduha, kao i da se „propisuju i rokovi za postizanje graničnih i/ili ciljnih vrednosti, u slučajevima kada su one prekoračene“.\nUprkos ovakvoj regulativi, iz Agencije kažu da rokovi za postizanje graničnih vrednosti, u slučaju prekoračenja, nisu propisani. Kako navode, informacije o prekoračenjima, služe za donošenja mera za smanjenje zagađenja vazduha.\nSkup raskorak između propisa i prakse\nZa kvalitet vazduha u Srbiji su, prema propisima, zaduženi Ministarstvo za zaštitu životne sredine i Agencija koju je ovo Ministarstvo osnovalo.\nMeđutim, u Agenciji za zaštitu životne sredine navode da je odgovornost pre svega na lokalnoj samoupravi. Kako dalje objašnjavaju, opštine i gradovi su u obavezi da donesu mere za smanjenje aerozagađenja nakon usvajanja ocene kvaliteta vazduha i da za to odgovaraju Ministarstvu.\nIz Ministarstva nisu, međutim, odgovorili na pitanja Insajdera u vezi sa stanjem kvaliteta vazduha.\nIstovremeno, iz Ministarstva pravde najavljuju da bi pregovaračka pozicija za Poglavlje 27 pregovora s EU, koje se tiče zaštite životne sredine, trebalo da bude gotova do kraja 2019. Poglavlje 27 zasigurno je jedno od najskupljih, s obzirom na neophodna ulaganja u ovu oblast.\nZoran Sretić iz Centra za evropske politike u izjavi za Insajder ističe da Srbija u ovom trenutku nema adekvatan sistem finansiranja politike zaštite životne sredine.\n„Operatori industrijskih i energetskih postrojenja nisu dovoljno stimulisani da ulažu u tehnologiju, jer očekuju od države da stalno odlaže primenu EU propisa“, zaključuje Sretić.\nOn navodi i da su ključni problemi u Srbiji to što se građani u velikoj meri i dalje greju na ugalj, što se koriste zastarela vozila i zastarela tehnologija u industriji.\nNova aplikacija i merne stanice\nZa nedelju dana građani Srbije imaće na raspolaganju aplikaciju zahvaljujući kojoj će moći da se pravovremeno informišu o kvalitetu vazduha, kao i da dobiju preporuke šta bi trebalo raditi ukoliko dođe do prekoračenja zagađujućih materija u vazduhu, najavljeno je iz Gradskog zavoda za javno zdravlje u Beogradu.


Takvo izveštavanje može negativno da deluje na stavove javnog mnjenja o članstvu u EU a sve to je direktno povezano sa odlikama medijskog pejzaža u Srbiji, navodi se u izveštaju “Pad slobode medija i pristrasno izveštavanje o stranim akterma u Srbiji”.\n“Ti faktori omogućavaju srpskoj vladi da neformalno upravlja i utiče na sadržaj i ton onoga što se objavljuje, što vodi (samo)cenzuri i pristrasnom izveštavanju”, ističe se u izveštaju.\n“Ne može se reći da EU nije aktivna na tom planu i pruža podršku na mnogo načina. Ono što izgleda nedostaje je sveobuhvatna, koherentna i detaljna strategija EU za rešavanje problema slobode medija sa jasnim prioritetima na tehničkom i političkom nivou”, navodi se u izveštaju koji nosi podnaslov “Perpsektiva za unapređeni pristup EU”\n“Iako su mere finansiranja medija radi povećanja njihovog profesionalizma i nezavisnosti obećavajuće, njihova ukupna efiakasnost je usko povezana sa okruženjem za medije uopšte”, navodi se.\nOcenjuje se i da izmenjena metodologija pristupanja, koju je neformalno pozdravio predsednik Srbije ali vlada još nije formalno potvrdila prelazak na nju, “obećava” u pogledu unapređenja slobode medija.\nTakođe se ukazuje da pojedinačni napori EU na planu slobode medija mogu da podstaknu promene… i doprinesu stvaranju okruženja u kome se neguju debata, dijalog i rasprave o spoljnopolitičkim pitanjima.


Jura i FAS podigli Šumadiju na noge - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Jura i FAS podigli Šumadiju na noge\nJura i FAS podigli Šumadiju na noge\nutorak, 27 mart 2012 07:53\nPrivreda Šumadije i Pomoravlja, posle više od 20 godina, prvi put je ostvarila suficit u spoljnotrgovinskoj razmeni, pokazuju podaci PKS. "Sufict vredan 7,5 miliona dolara ostvaren je u januaru ove godine kada je privreda Šumadije i Pomoravlja izvezla proizvode u vrednosti od 35,4 miliona dolara, dok vrednost uvoza iznosi 27,9 miliona dolara", rekao je predsednik Regionalne privredne komore (RPK) u Kragujevcu Dušan Puača.\nPrema Puači, na prvom mestu po vrednosti izvoza su električni provodnici i kablovi, koje proizvodi "Jura" u Rači, zatim putnički automobili, potom cevi i creva od plastične mase, nameštaj, sedišta i delovi za sedišta za automobile, bakar i delovi od bakra, pločasti materijal i drugo. "Kada je reč o uvozu, najviše smo uvozili delove i pribor za motorna vozila, putničke automobile, kablove i električne provodnike" rekao je Puača i naglasio da su prvih 10 izvoznika, koji zajedno čine oko 50 odsto ukupnog izvoza Šumadije i Pomoravlja, zapravo i prvih 10 najvećih uvoznika ovog regiona.\nTo su, dodao je Puača, "Jura", "Fiat automobili Srbija", "Peštan" Aranđelovac, "Forma ideale", "Kronošpan Lapovo", "Holding kablovi Jagodina", "Paraćin promet" Paraćin, "Zastava tapacirnica", "Grah automative Batočina" i "Knjaz Miloš" Aranđelovac.\nNajviše se izvozilo u Nemačku, Slovačku, Bosnu i Hercegovinu (BiH), Italiju, Crnu Goru, Sloveniju, Rusku Federaciju, Francusku, Makedoniju i Hrvatsku.\n"Transformacija industrije Srbije kao suštinski sadržaj njenog održivog oporavka mora da bude dugoročni i politički prioritet, a proces oporavka industrije treba da bude ostvaren kroz široku inicijativu i konsenzus na nacionalnom niovu, uz opštu mobilizaciju i partnerstvo javnog i privatnog sektora", smatra Puača.\nIpak, nelikvidnost i pad zarada\nPuača je ukazao da, uprkos dobrim rezultatima u prvom mesecu ove godine, privreda Šumadije i Pomoravlja u kojoj je dominantna prerađivačka industrija, i dalje ima veliki problem sa nelikvidnošću.\n"U prošloj godini, od 4.627 privrednih društava minus beleži 1.847, u ukupnom iynosu oko 14 milijardi dinara", naveo je Puača i dodao da je taj minus u januaru 2012. odnosu na decembar prethodne godine nešto malo smanjen.\nPrema Puači, u januaru su u odnosu na prethodni mesec smanjene i zarade, koje su na nivou Šumadije opale za 11 odsto, a u Pomoravlju za 19 procenata, kao i da je za 2,2 odsto opala i zaposlenost.\nPuača smatra i da veliki problem nezaposlenosti, kako u Srbiji, tako i u Šumadiji i Pomoravalju gde je 64.800 osoba bez posla, ne može biti rešen preko noći, da je u pitanju dug proces koji zahteva, kako je rekao, hitnu reakciju države i to usvajanjem strategije i politike razvoja industrije države.


Joksimović: Zapadni Balkan kao faktor revitalizovane EU\nSeptembar 16, 2020 16:05\nMinistar za evropske integracije Jadranka Joksimović kaže da je poverenje EU u zemlje regiona i jačanje saradnje važna i neophodna karika za izgradnju jačeg i stabilnijeg regiona, ali i za unutrašnju konsolidaciju EU.\nPoručila je da bi članstvo država regiona u EU, moglo da doprinese novom kvalitetu u revitalizaciji evropske ideje i pozdravila izjavu predsednika EK Ursule fon der Lajen.\n"Budućnost regiona zasigurno jeste u EU i u tom kontekstu pozdravljamo izjavu predsednice Evropske komisije Ursule fon der Lajen, jer jedino iskrenim partnerstvom sa državama, koje žele da postanu njene članice, može da se obnovi vitalnost procesa proširenja i on postane deo unutrašnje reformske agende EU", navela je Joksimović.\nNapomenula je da region zasigurno jeste i može biti još bolje ostvaren kao celina i kao deo nove vitalnosti EU.\nJoksimović je naglasila da "takođe pozdravljamo i najavu usvajanja novog i sveobuhvatnog ekonomskog paketa za oporavak regiona, koji će biti fokusiran na regionalne investicije, jer ekonomski razvoj država kandidata ima veoma značajan aspekat u kontekstu uspešnosti procesa proširenja."\nPoručila je da je Srbija svesna svojih obaveza i da ne odustaje od svog evropskog puta.\n"Nova Vlada će se sasvim izvesno zalagati za dinamičniji proces evropskih integracija i mi pozdravljamo izjave najviših političkih predstavnika Unije u kontekstu punopravnog članstva u procesu pristupanja EU, jer je Srbija prepoznata kao jedna od predvodnica tog procesa u regionu", navela je Joksimović.\nDFC: Vučić izusetan i jak lider, s jasnom vizijom napretka 8\n14:43 September 23, 2020


Ivanišević učesnik sastanka Sektorske grupe za privredu i poljoprivredu – SDP Srbije\nIvanišević učesnik sastanka Sektorske grupe za privredu i poljoprivredu\nU prostorijama Privredne komore Vojvodine održan je sastanak povodom formiranja Sektorske grupe za privredu i poljoprivredu, sa akcentom na proizvodnju hrane, a na inicijativu Fonda „Evropski poslovi“ AP Vojvodine.\n– Ovde je jedna reč veoma važna – zajedno. Mi hoćemo da zajedno postignemo što više i kroz budžete Pokrajinske vlade i sekretarijata, ali nam je dragocena pomoć i podrška Fonda ,,Evropski poslovi“. Da današnji skup gledamo kao na početak ozbiljne saradnje, gde ćemo pozvati lokalne samouprave da počnu drugačije da razmišljaju, odnosno da su izvori finansiranja pored republičke i pokrajinske Vlade i drugi izvori putem projekata. Tu smo, zajedno, da pokušamo da razvijemo i kapacitete lokalnih samouprava, gde su oni nedovoljno razvijeni i gde nedostaju, tako da što veći deo novca iz fondova bude upotrebljen tako da turizma u Vojvodini više ne bude potencijal, već da bude i današnje vreme i budućnost – rekao je Ivanišević.\nCilj susreta je razmena informacija od značaja između institucija sa teritorije AP Vojvodine.


Brojne evropske zemlje pokušale da blokiraju nove sankcije Rusiji - Sputnjik Srbija\n06:26 26 Novembar 2020\nBrojne evropske zemlje pokušale da blokiraju nove sankcije Rusiji\n17:25 17.04.2019 (osveženo 17:35 17.04.2019) Preuzmite kraći link\nEvropska unija je uz prilične teškoće uspela da uvede nove sankcije Rusiji nakon incidenta u Kerčkom moreuzu, piše ukrajinski list „Evropska istina“, pozivajući se na svoje izvore.\nPrema navodima lista, u početku su se u Evropskoj uniji nadali da će ruske vlasti osloboditi ukrajinske mornare. Protiv bilo kakvih sankcija bila je Nemačka, a podržale su je Francuska, Italija i još nekoliko država.\nKada je, ipak, počelo razmatranje paketa sankcija, predložene mere je blokirala Finska, pošto se na crnoj listi našao zamenik predsednika Pogranične službe Rusije Genadij Medvedev, koji je uključen u dijalog o pograničnim pitanjima Rusije i Finske.\nPutin: Rusija će ukinuti sankcije EU čim Brisel to učini prvi\nNedugo nakon što je njegovo ime uklonjeno sa spiska, usvajanje sankcija je blokirala Italija i to ne zbog konkretnih ličnosti, nego zbog principijelnih razloga. Premijer Italije Đuzepe Konte je izjavio da njegova Vlada teži ukidanju evropskih sankcija Rusiji.\nPrema navodima sagovornika „Evropske istine“, u otklanjanju italijanskog veta je posredovala Litvanija, koja je pristala da primi pet sirijskih porodica koje su stigle u Italiju.\nBez obzira na pokušaje Ukrajine da se protiv Rusije uvedu žestoke ograničavajuće mere, Evropska unija je na kraju uvela personalne sankcije samo protiv osmorice Rusa, a Kijev je bio primoran da prihvati tu odluku, navodi list.\nU novembru prošle godine tri ukrajinska vojna broda su prešla granicu Rusije, uplovivši u njene teritorijalne vode. Brodovi su iz Crnog mora krenuli ka Kerčkom moreuzu, ignorišući legalne zahteve ruskih graničara, nakon čega su zadržani. Uhapšena su i 22 mornara i dva saradnika Službe bezbednosti Ukrajine koji su bili na brodovima.\nPredsednik Rusije Vladimir Putin je ocenio da je ukrajinski predsednik Petro Porošenko tom provokacijom nameravao da popravi svoj rejting na predsedničkim izborima u toj zemlji.\nincident u Kerčkom moreuzu, sankcije, Evropska unija, Ukrajina


Najviše će stradati voće i povrće – AGRO VESTI by agronews.rs\nHome agro danas Najviše će stradati voće i povrće\nSekretar Udruženja za poljoprivredu Privredne komore Srbije Nenad Budimović izjavio je da će zbog poplava u Srbiji najviše stradati voće i povrće.\nOn je istakao i da će poljoprivrednih proizvoda biti dovoljno za domaće potrebe, jer region Vojvodine nije pogođen toliko poplavama, ali da će izvoz iz Srbije posebno voća biti smanjen.\nBudimović je podsetio i da je za ovu bila godinu planirana setva kukuruza na 1,3 miliion hektara, suncokret na 200.000 hektara, soje na 170.000, duvan na 7.000 hektara, jarih žita na 160.000 hektara, povrća na 370.000 hektara, krmnog bilja na 390.000 hektara, a ostalih kultura na 70.000 hektara.\nTags: nenad budimovićpkspoplavepovrćesrbijavoće\nVodostaj reke Bjelice koja se jutros izlila u Lučanima, počeo je da opada, a nadležni kažu da voda nije nanela značajnije štete domaćinstvima i poljoprivrednom zemljištu.\nMinistar poljoprivrede i zaštite životne sredine Srbije Branislav Nedimović i ministar spoljne trgovine i ekonomskih odnosa Bosne i Hercegovine Mirko Šarović potpisali su danas Memorandum o razumevanju o saradnji na implementaciji projekta "Upravljanje slivom reke Drine na zapadnom Balkanu".


FK Partizan 2008/2009\nNaslov: FK Partizan 2008/2009 Sub Nov 08, 2008 4:07 am\nŠtutgart je bio, prošao i već je arhiviran. Domaće prvenstvo i gostovanje u Zrenjaninu je opet naša najbliža budućnost. Crno-beli će u nedelju na Begeju opet imati svoj jedan jedini „domaći zadatak“, a to je - pobediti i osvojiti nova 3 prvenstvena boda...\nU poslednja četiri prvenstvena kola, Partizan je osvojio samo 5 od mogućih 12 bodova - zabeležiili smo 1 pobedu, 2 remija i 1 poraz. To je bilans sa kojim niko u redovima šampiona Srbije ne može biti zadovoljan. Nalazimo se istina još uvek u jednoj komotnoj situaciji, usamljeni na vrhu tabele sa „+5“ u odnosu na drugoplasiranog, ali u predstojećih 6 kola do kraja jesenje sezone (gostovanje u Zrenjaninu, gostovanje u Kruševcu, domaćinstvo OFK Beogradu, gostovanje u Čačku, domaćinstvo Radu i gostovanje u Novom Sadu) cilj mora biti osvajanje svih 18 bodova! Takav maksimalan učinak nije naravno nešto što se može obećati, ali angažman naših fudbalera u tim utakmicama jednostavno mora biti maksimalan i on se ne samo može, već se i mora podrazumevati za svakog ko na tim mečevima obuče dres Partizana. To važi već u nedelju u Zrenjaninu...\nZnate li šta su predstavnici kulskog Hajduka izjavili nakon svog gostovanja u Zrenjaninu pre dva kola? Rekli su sledeće: „Ovo je jedini teren u najvišem rangu takmičenja koji je gori od našeg!“ Pa vi sad zamislite u kakvom je stanju teren na stadionu Banata, kad neko iz kulskog Hajduka kaže (a nema razloga da laže!) da je travnata podloga u Zrenjaninu gora čak i od one u Kuli! Strašno...\nPartizan je u Zrenjaninu gostovao Banatu jednom prošle i jednom pretprošle sezone. Pre toga se taj klub zvao Budućnost i bio je domaćin u Banatskom Dvoru (pa je potom došlo do fuzije sa zrenjaninskim Proleterom nakon čega je „nastao“ FK Banat iz Zrenjanina, pri čemu je Budućnost bila ta koja je u fuziji imala ulogu „velikog brata“). U oba ta gostovanja u Zrenjaninu su crno-beli bili uspešniji - prošle sezone su pobedili sa 2:0, a u sezoni 2006/07 sa 2:1. Neka tako ili slično bude i sad u nedelju...\nCrno-beli će u subotu popodne odraditi u „Zemunelu“ svoj poslednji trening pred nedeljno gostovanje Banatu, a na put za Zrenjanin, zbog ne baš prevelike udaljenosti između Beograda i grada na Begeju (oko 80 km), ekipa ide na dan utakmice.\nPartizan ima puno svojih navijača u Zrenjaninu i okolini. Iako će meč u nedelju biti direktno prenošen na RTS-u (sa početkom u 13h), nadamo se da će naš tim uprkos tome imati dobru podršku sa tribina zrenjaninskog stadiona. Pozivamo sve naše navijače da u nedelju budu uz igrače Partizana. Podrška im je sada sigurno još potrebnija nego nedavno, kada smo beležili sve same pobede, na svim frontovima...\nU petak je u „Zemunelu“ održana pres konferencija na kojoj je trener Partizana Slaviša Jokanović govorio kako o odigranoj utakmici u Nemačkoj protiv Štutgarta, tako i o predstojećem prvenstvenom gostovanju u Zrenjaninu.\n-Utakmica protiv Banata za nas je izuzetno bitna. Pobedom možemo mnogo da dobijemo, a porazom još više da izgubimo. Ovaj meč dolazi posle našeg velikog napora u meču sa Štutgartom, koji nam je doneo veoma malo, pa se nalazimo u situaciji da nam je sada obaveza da pobedimo u Zrenjaninu. Svaki drugi rezultat bio bi prilično komplikovan za nas i dosta bi nam pokvario planove. Naš osnovni cilj je osvajanje domaćih trofeja, a jedna od najbitnih stanica na tom putu u ovom periodu je Banat. Vrlo je moguće i da bude promena u sastavu tima (ne igra Knežević zbog parnih kartona) i izvešćemo, po našem mišljenju, u ovom trenutku najjaču ekipu na teren stadiona u Zrenjaninu.


DIGITALNE TEHNOLOGIJE DOSTUPNIJE NEGO ŠTO SE MISLI - POLJOPRIVREDNIK specijalizovani list za selo\nDIGITALNE TEHNOLOGIJE DOSTUPNIJE NEGO ŠTO SE MISLI\nDatum kreiranja petak, 16 mart 2018 09:50\n* Poljoprivrednici treba više da koriste servise koji su im dostupni i učestvuju na konkursima kako bi obezbedili potrebna sredstva za digitalizaciju\nDigitalizacija poljoprivrede je jedan od najvažnijih zadataka koji će se sprovoditi s ciljem postizanja rentabilnije proizvodnje u budućnosti. Većina poljoprivrednika, međutim, još uvek smatra da su ove tehnologije preskupe za poljoprivredna gazdinstva, pa samim tim i nedostupne. Ono što mnogi od njih ne znaju jeste da ima puno digitalnih servisa koji su im na raspolaganju i besplatni su. Najvažnija od njih je platforma "Agrosens", koju je razvio Institut "Biosens", a poljoprivrednicima pruža mogućnost da prate stanje useva na svojim parcelama, planiraju i optimalizuju proizvodnju i slično.\nInstitut "Biosens" je i jedan od pokretača platforme Smart-AKIS, koja je deo realizacije projekta EU iz programa "Horizont 2020", a uspostavljena je sa zadatkom da poljoprivrednicima pruža sve neophodne podatke o pametnoj poljoprivredi i tehnološkim rešenjima kojima mogu da unaprede svoju proizvodnju. Na ovoj platformi mogu da se dobiju informacije o različitim senzorima koji analiziraju stanje vlage, zdravstveno stanje useva, zatim dronovima koji omogućavaju selektivnu primenu preparata u usevima, kao i sistemima za detekciju korova, određivanje stepena zrelosti useva i još mnogo toga. Poljoprivrednici su generalno slabo informisani o ovim tehnologijama, pa je u cilju njihovog obrazovanja na Institutu "Biosens" u Novom Sadu održana radionica u okviru projekta Smart-AKIS pod nazivom "Od ideje do realizacije - kako da finansirate vašu inovaciju u poljoprivredi". Tom prilikom su, osim projekta Smart-AKIS, predstvljeni modeli finansiranja koje nude različiti fondovi, IPARD program, a najavljeno je i otvaranje dva nova poziva za projekte u okviru poziva EU, "Horizont 2020".\n- Reč je o projektima IoF 2020 i DIATOMIC, koje realizuje naš institut. Poziv za prvi će biti otvoren polovinom juna, dok će drugi biti otvoren već polovinom ovog meseca i oba su namenjena za finansiranje IT ideja koje će se realizovati u poljoprivredi, rekla je Milica Trajković iz "Biosensa", ističući da je ovaj institut već uspešno realizovao dva poziva, Fractals i KATANA, na kojima je učestvovao veliki broj aplikanata iz zemalja EU i Srbije.\nRadionice poput ove, koja je nedavno održana, doprinose boljoj informisanosti poljoprivrednika kojima generalno nedostaju informacije iz IT sektora. Milica Trajković kaže da se oni posle svakog ovakvog skupa više interesuju za primenu inovativnih rešenja na svojim gazdinstvima.\nDa učestvovanje na ovim konkursima nije bauk, potvrdio je Mirko Vlček, proizvođač organskih namirnica iz Pivnica, koji je objasnio da je zajedno sa svojim prijateljima snimio film od dva minuta u kojem je objasnio da nameravaju da unaprede internet platformu preko koje trenutno prodaju proizvode i sa tim projektom je konkurisao na KATANA poziv. Prošli su i dobili sredstva, što ih je, po njegovim rečima, iznenadilo, jer nisu prikupljali nikakvu dokumentaciju, već su samo poslali taj film. Mladim proizvođačima će novac dobijen po ovom projektu pomoći da unaprede internet prodaju i lakše i brže dođu do kupaca, pa će im tako ostati više vremena za unapređenje proizvodnje.\nI IPARD sredstva koja su nam odnedavno na raspolaganju mogu da se koriste za inoviranje poslovanja u poljoprivredi. Kako su donedavno bila otvorena dva konkursa za nabavku mehanizacije i traktora, poljoprivrednici su imali priliku da konkurišu za nabavku mehanizacije koja ima ugrađen GPS sistem i modele za optimizaciju rada poljoprivrednih mašina kao što su selektivno korišćenje dizni prilikom aplikacije pesticida, automatsko navođenje kako ne bi došlo do preklapanja ili izostavljanja prohoda i slično.\n- Bez obzira na mogućnosti i iznos sredstava koja nudi IPARD, u ova dva poziva bilo je veoma malo prijava, što je šteta, rekla je Slađana Glušević iz agencije "Smart" IPARD i pozvala poljoprivrednike da apliciraju kada budu otvoreni sledeći pozivi i više koriste evropska sredstva koja su im na raspolaganju.\nSisteme finansijske pomoći poljoprivrednicima predstavili su i Garancijski fond Vojvodine i Razvojni fond Vojvodine, koji odobravaju povoljne kredite uz grejs-period i duge rokove otplate. Sredstva dobijena po konkursima ovih fondova mogu se iskoristiti i za realizaciju IPARD programa, odnosno za finansiranje onog dela investicija koji pada na teret poljoprivrednicima.


Mihajlović: Od Beograda do Čačka za sat vremena do kraja godine – Regionalne Vesti | Srbija\nMihajlović: Od Beograda do Čačka za sat vremena do kraja godine\nMinistarka građevinarstva, saobraćaja i infrastrukture Zorana Mihajlović izjavila je da bi do kraja godine trebalo da se iz\nMinistarka građevinarstva, saobraćaja i infrastrukture Zorana Mihajlović izjavila je da bi do kraja godine trebalo da se iz Beograda do Čačka stiže za sat vremena.\n„Imamo 200 kilometara puteva više nego pre tri-četiri godine, a u novembru očekujemo i kraj radova na deonici Srpska kuća – Levosoje na Južnom kraku Koridora 10“, rekla je za RTS Mihajlović, koja će danas posetiti tu deonicu.\nPrema njenim rečima, investitori i turisti i ostali putnici na nekoliko deonica u Srbiji ovog leta se mimoilaze s putarima. Iako im to možda ne prija, neophodno je da bi radovi bili završeni u roku.\n„Očekujem završetak ove deonice u novembru, to je 8,06 kilometara. Kada budemo završili ovu deonicu, biće gotov kompletni Južni krak Koridora 10 osim Grdeličke klisure, koja se radi. Sledeće nedelje u pojedinim delovima klisure počinje asfaltiranje“, rekla je Mihajlović.\nOna je ocenila da je to važna deonica i zato što su samo na Koridoru 10 glavni izvođači domaće kompanije.\nMihajlović je rekla da je posao države da stvara uslove kako bi moglo da se radi a izvođač ima jednu obavezu – da poštuje ugovor.\nZbog usporavanja radova ima i kažnjenih i izvođača upozorenih žutim kartonima, a , kako je naglasila, uglavnom svi izvođači, kada se počne sa opomenama, krenu da ubrzavaju poslove.\n„U septembru ćemo razgovarati o tome kako da napravimo takvu kompaniju. Srpske građevinske kompanije su prethodnih godina doživele cunami. Nemaju mogućnost da imaju prave bankarske garancije. S druge strane, država jača, šteta je da ne osposobimo jednu veliku kompaniju koja će imati radnike, dobre mašine. Ne mora da bude javno preduzeće, može da bude deoničarsko društvo“, rekla je Mihajlović.\nNajbrži u takmičenju preplivavanja Zapadne Morave Filip Vranić i Nevena Kaličanin\nObnova hrama Svetog Vaznesenja u Čačku trajaće do oktobra


Stefanović obišao monitoring centar u Barajevu - Studio B\nStefanović obišao monitoring centar u Barajevu\nStefanović obišao monitoring centar u Barajevu Tanjug\nDruštvoDrustvo Pocetna 13. 02. 2018. 11:39:22\nPotpredsednik vlade i ministar unutrašnjih poslova dr Nebojša Stefanović obišao je danas, zajedno sa predsednikom opštine Barajevo Slobodanom Adamovićem, Policijsku stanicu u Barajevu u kojoj je počeo sa radom monitoring centar sa kojim je umreženo 46 kamera postavljenih na teritoriji ove opštine.\n„Reč je o još jednom primeru dobre saradnje policije sa lokalnom samoupravom zbog brige za bezbednost stanovništva. Uspeli smo, zahvaljujući predsedniku opštine i sredstvima koja je opština obezbedila, da ugradimo 46 kamera koje se nalaze na teritoriji opštine Barajevo“, rekao je ministar Stefanović.\nPrema njegovim rečima, naredne tri faze ovog projekta, opština će imati dovoljan broj kamera koje će pokrivati svaku raskrsnicu, svaki vrtić, školu, dom zdravlja i ostala mesta gde se građani okupljaju.\n„Pomoći će da sprečimo da do krivičnih dela uopšte i dođe, ali i da brzo i efikasno reagujemo u cilju zaštite bezbednosti građana. Važno mi je da Ministarstvo unutrašnjih poslova ima dobru saradnju sa lokalnom samoupravom, da policija u zajednici radi sve bolje, ali i da policija, uz nova vozila i uniforme koje su dobili, bude i bolje tehnološki opremljena. Više kamera će svakako omogućiti da policajci efikasnije i brže rade svoj posao, a da građani osete veću bezbednost na ulicama“, rekao je Stefanović.


Business café Vojvodina sa temom "Od poljoprivrede do turizma"\nDruženje malih preduzetnika, Business café, organizuje se četvrti put u Novom Sadu. Održaće se 15. decembra, od 18 časova, u "Kućerdi" na stadionu Vojvodine. Tema ovog susreta je "Od poljoprivrede do turizma". Gosti 4. Business caféa Vojvodina su… »\nDejan Savić ostaje selektor vaterpolista\nSelektor vaterpolista Srbije Dejan Savić produžio je ugovor do 2020. godine i predvodiće olimpijske šampione i na Igrama u Tokiju, saopšteno je danas posle sednice Upravnog odbora VSS. Kako se navodi, uz Savića će ostati i svi članovi njegovog… »\nKomunalce će ubuduće ocenjivati građani\nGrađanima Srbije će prvi put biti omogućeno učešće u kontroli kvaliteta komunalnih usluga kada poslanici usvoje izmene Zakona o komunalnim delatnostima, koje je kao predlog uputila Vlada Srbije. Građani Srbije kao korisnici komunalnih usluga, koje… »


Američke trupe počele su danas da se povlače iz dijelova Sirije duž granice sa Turskom, javile su sirijske kurdske snage koje amerikanci podržavanju.\nTo povlačenje uslijedilo je poslije noćašnje objave Bijele kuće da će američke snage u sjeveroistočnoj Siriji da se sklone i otvore put za očekivanu tursku ofanzivu na taj dio Sirije.\nAmerikanci time u suštini napuštaju kurdske borce koji su se borili uz američke snage više godina da poraze ekstremističku grupu Islamska država. Sirijske demokratske snage (SDF) saopštile su danas da se američke trupe povlače u trenutku kada se Turska priprema da napadne oblasti pod kontrolom Kurda na sjeveroistoku Sirije.\nU saopštenju se upozorava da će ta turska invazija predstavljati udarac za borbu protiv ekstremista Islamske države i da prijeti da oni ponovo ojačaju.\n"Turska vojna operacija će poništiti višegodišnje plodne borbe kurdskih i arapskih boraca protiv Islamske države i omogućiti vođama te organizacije koji su još živi da izađu iz svojih skrovišta", naveo je SDF u saopštenju, prenosi agencija France press,\nKurdska novinska agencija Havar, i Sirijska opsevatorija za ljudska prava takođe javljaju da su američke trupe danas počele da napuštaju položaje blizu gradova Ras al Ajn i Tal Abjad.\nPredsjednik SAD Donald Trump saopštio je danas da je vrijeme da njegova zemlja izađe iz besmislenih i beskrajnih ratova.\n"SAD je trebalo da ostanu u Siriji 30 dana, a to je bilo prije mnogo godina. Ostali smo i ulazili sve dublje i dublje u bitku bez cilja na pomolu", napisao je Trump u seriji poruka na "Twitteru".\n"Ali Evropa nije željela da ih uzme nazad, rekli su da SAD treba da ih zadrže! Ja sam rekao 'Ne, učinili smo vam veliku uslugu, a sada tražite da ih zadržimo u američkim zatvorima po ogromnoj cijeni. Vi treba da im sudite'", naglasio je američki predsjednik.\n"Podržavao sam ovu borbu skoro tri godine, ali je vrijeme da izađemo iz ovih besmislenih beskrajnih ratova, od kojih su mnogi plemenski, i da vratimo svoje vojnike kući", naglasio je Trump. On je rekao da će se Amerika boriti tamo gdje je to u njenom interesu i samo da bi pobijedila.


Srbija – Page 544 – AGRO VESTI by agronews.rs\nHome Vesti BlogSrbija (Page 544)\nSremski kulen na starinski način\nUdruženje proizvođača ”Sremski kulen“ podnelo je Ministarstvu poljoprivrede zahtev za izmenu i dopunu ”Elaborata o zaštiti oznake geografskog porekla Sremski kulen“.\nGaletin: Bez poskupljenja hrane do sredine 2014.\nCilj u 2014. pristupanje Srbije STO\nIzmena jednog člana zakona o genetski modifikovanim organizmima i zakona o akcizama na alkoholna pića otvoriće put Srbiji ka Svetskoj trgovinskoj organizaciji, izjavio je ministar spoljne i unutrašnje trgovine, Rasim Ljajić.\nŠevarlić: Srpski agrar još nije spreman za liberalizaciju\nPoljoprivreda Srbije je dodatno ugrožena gotovo potpunom liberalizacijom tržišta, odnosno smanjenjem uvoznih carina za agrarne proizvode iz Evropske unije od 1. januara ove godine, izjavio je danas profesor na Poljoprivrednom fakultetu u Beogradu Miladin Ševarlić.\nPo novom zakonu rakija iz Srbije postaje brend\nRakija proizvedena u Srbiji krenuće na put oko sveta kao nacionalni brend kada Ministarstvo poljoprivrede bude završilo rad na donošenju novog Zakona o jakim alkoholnim pićima.\nLjajić: Lidl kupuje do juna\nMinistar trgovine Rasim Ljajić očekuje da će trgovinski lanac Lidl u drugoj polovini 2014. godine početi izgradnju maloprodajnih objekata u Srbiji.\nSrpski privrednici u Indiji krajem januara\nSrpski privrednici predstaviće konkretne projekte i investicione mogućnosti u Indiji krajem ovog meseca, a tom posetom Privredna komora Srbije (PKS) nastavlja investicionu ofanzivu usmerenu na predstavljanje potencijala srpske privrede u inostranstvu.\nSolidna prodaja prasića\nPonuda prasadi bila je solidna tokom decembra uprkos postu, a i prodaja je bila bolja u poslednjih desetak dana tog meseca.\nPune tegle nade požeške ”Budimke”\nPožeška „Budimka”, firma u restrukturiranju, radi, izvozi robu u Evropsku uniju, na radost zaposlenih, ali i poljoprivrednika u ovom kraju čije proizvode otkupljuje. Međutim, pred njom je presudan korak da se, u završnici procesa restrukturiranja, konačno oslobodi balasta prošlosti, postane samoodrživa i u budućnosti još jača. „Očekujemo, pre svega, više razumevanja od državne administracije”, poručuju […]


Abazović: Padne li budžet, pala je i vlast » Javni Servis\n19 Decembra, 2021 20 Decembra, 2021 madmin134Napiši komentar\nBudžet je veliki test za parlamentarnu većinu, i ako ne bude izglasan onda treba pogledati istini u oči i reći da ova parlamentarna većina ne postoji, rekao je potpredśednik Vlade i lider Građanskog pokreta URA Dritan Abazović, prenosi Portal RTCG.\nOn je u intervjuu Vijestima kazao da bi svi voljeli da prośečna zarada u Crnoj Gori bude hiljadu eura, a minimalna 800, ali da to u ovom trenutku nije realno i da vidi pokušaje da se budžet „izmasakrira”, a onda da se stave okovi Vladi da ne može da ispuni ono što bi bilo eventualno prihvaćeno.\nPotpredśednik Vlade tvrdi da URA neće podržati inicijativu DPS-a za izglasavanje nepovjerenja Vladi, koja je najavljena za 3. januar.\n„Nisam siguran da je to baš odgovoran odnos prema građanima, ali kažem i ostajem pri stavu da ako nema drugog rješenja izbori su čisto rješenje, mi moramo mandat vratiti građanima. Na kraju, šta će nam mandati ako ne možemo da sprovodimo promjene”, rekao je Abazović.\nTagged Dritan Abazović GP URA Portal RTCG Vlada Crne Gore\nNimanbegu: Jednake šanse za manjinsku vladu i za nove izbore


O školskom centru – Aerodromi Srbije\nAerodromi Srbije > O školskom centru\nCentar za obuku Aerodromi Srbije doo Niš formiran je i specijalizovan za obuku osoblja koje obavlja poslove u civilnom vazduhoplovstvu.\nCentar za obuku Aerodromi Srbije doo Niš poseduje potvrde o pravu na obučavanje osoblja iz sledećih oblasti:\nPotvrdu o pravu na obučavanje osoblja koje pruža usluge zemaljskog opsluživanja\nPotvrdu o pravu na obučavanje aerodromskih dispečera\nPotvrdu o pravu na obučavanje osoblja koje kontroliše ispravnost površina za kretanje vazduhoplova\nPotvrdu o pravu na obučavanje spasilačko – vatrogasnog osoblja\nRešenje o pravu na osposoblјavanje zaposlenih na poslovima u transportu opasnog tereta u vazdušnom saobraćaju\nPotvrdu o pravu na obučavanje vazduhoplovnog osoblјa u oblasti obezbeđivanja u vazduhoplovstvu\nCentar za obuku Aerodromi Srbije doo Niš poseduje adekvatan prostor opremljen savremenim sredstvima i materijalima za sprovođenje obuke.\nTokom obuke, koriste se priručnici i skripte koje je izradio tim instruktora iz različitih oblasti vazdušnog saobraćaja.\nObuka se realizuje prema specijalizovanim i efikasnim nastavnim planovima i programima. Licencirani instruktori izvode teorijski i praktični deo obuke.\nOdobrenje za rad, saglasnost na nastavni plan i program, licenciranje nastavnog osoblja i kontrolu rada Centra za obuku vrši Direktorat civilnog vazduhoplovstva Republike Srbije.\nCentar za obuku Aerodromi Srbije doo Niš izdaje potvrde o obučenosti koje izdaje priznate su i na drugim aerodromima.


Radulović: Nedovoljan angažman EU u regionu, intenzivirati procesa pridruživanja\n"NEOPHODNE EKONOMSKE INVESTICIJE"\nRadulović je pozvao EU da otvori pregovore sa svim zemljama regiona, da otvori strukturalne fondove na korištenje i u periodu pregovora, kao i da zemlje EU povećaju nivo direktnih i greenfield investicija u zemljama Zapadnog Balkana\nMomčilo Radulović, Foto: Evropski pokret u Crnoj Gori\n04.12.2018. 14:11h Ažurirano: 04.12.2018. 14:11h\nPredsjednik Evropskog pokreta u Crnoj Gori Momčilo Radulović poručio je da angažman Evropske unije (EU) u regionu nedovoljan i skrenuo je potrebu za intenziviranjem procesa pridruživanja, saopšteno je iz Evropskog pokreta.\nIz te organizacije je saopšteno da je u Evropskom parlamentu juče održan panel "Proširenje EU 2025 i nakon toga".\nDomaćini skupa su bili Međunarodni Evropski pokret i poslanici EU.\n"Radulović je naglasio neophodnost ekonomskih investicija EU zemalja i uspostavljanje balansa između političkog i ekonomskog dijela procesa pridruživanja. Pozvao je EU da otvori pregovore sa svim zemljama regiona, da otvori strukturalne fondove na korištenje i u periodu pregovora, kao i da zemlje EU povećaju nivo direktnih i greenfield investicija u zemljama Zapadnog Balkana", navodi se u saopštenju Evropskog pokreta u Crnoj Gori.\nZapadni balkan i EUEvropski pokret u Crnoj GoriMomčilo Radulović


Jača Mreža za zaštitu djece od nasilja | Radio Jadran\nPočetna Oko nas Budva Jača Mreža za zaštitu djece od nasilja\nJača Mreža za zaštitu djece od nasilja\nU Petrovcu je održana obuka u okviru projekta “Unaprjeđenje zaštite djece u Dječjem domu Mladost i djece korisnika odabranih NVO u Crnoj Gori”, koji je podržao UNICEF Crne Gore.\nMreža za zaštitu djece od nasilja prva je mreža takvog tipa u Crnoj Gori.\n– Glavni cilj ove Mreže je zaštita djece od svih oblika i svih vrsta nasilja, kao i stvaranje bezbijednog i sigurnog okružena za svu djecu, njihov razvoj i kvalitetan život – navela je Šćepanović.\nPsihološkinja u NVO SOS telefon za djecu i žene žrtve nasilja Podgorica, Nikolina Boljević, kazala je da je ta NVO u prethodnih godinu prošla veliki broj edukacija i seminara, koji su im pomogli u daljoj realizaciji projekta i razvoju Mreže.\nEdukatorka i ekspertkinja za pitanja zlostavljanja i zanemarivanja djece, Lidija Milanović, navela je da je formiranje Mreže važan trenutak, jer podrazumijeva primjenu i usklađivanje zakonodavnih propisa i stručne prakse sa evropskim i međunarodnim standardima.\nOna je istakla da razvoj Mreže treba da omogući da se članice fokusiraju na problem djece, s obzirom da u Mreži postoje organizacije koje se bave nasiljem nad ženama i kojima su djeca u drugom fokusu.\n– Ovom obukom smo predvidjeli da se unaprijedi poznavanje razvoja djece, mehanizma djelovanja traume, kako zlostavljanje i zanemarivanje djeluje na razvoj djece, koje su to posljedice i da prepoznamo faktore nasilja nad djecom, jer su oni vezani i za društveni sistem, lokalne zajednice, porodicu i za samo djete – rekla je Milanović.\nUtisak predstavnika NVO na obuci je da je zakonodavstvo u Crnoj Gori relativno usklađeno sa evropskim propisima i raznim preporukama, ali, kako se čulo, nedostaje primjena.\nFizičko nasilje nad djecom relativno lako se prepoznaje, ali je neophodno podsticati edukaciju i kompetencije stručnih lica o emocionalnom i seksualnom nasilju.\nPrethodni članakTender za rekonstrukciju vrtića na Savini\nSledeći članakU Italiji pronađen prvi “Strip u boci” iz Herceg Novog!


Umetnički projekat „Slovačke kraljice, princeze, grofice i prinčevi“ u Kisaču -\nUmetnički projekat „Slovačke kraljice, princeze, grofice i prinčevi“ u Kisaču\nNovi umetnički projekat Pavela Surovog „Slovačke kraljice, princeze, grofice i prinčevi“, biće po prvi put eksluzivno prikazan 28. novembra u Kisaču.\nSlovačka 22, Kisač, Srbija\nDeо tog projekta je i model Katarina Marković iz Beograda.\nPavel Surovi iz Kisača, direktor Kulturnog centra Kisač, ujedno je svetski nagrađivani grafički dizajner, fotograf, kolekcionar slovačkih artefakata, nošnji i nameštaja, autor je festivala Slovačke narodnje nošnje u Srbiji.\nPoslednjih nekoliko godina je posvetio upravo očuvanju slovačke kulture i narodnog blaga. Posegao je za novim, ekskluzivnim načinom prikazivanja slovačke kulture i širenju dobrog imena Slovaka iz Srbije.\n021 82 76 42\nWhat's wrong with Umetnički projekat „Slovačke kraljice, princeze, grofice i prinčevi“ u Kisaču ?


Izetbegovići tužili Dodika zbog izjava o Aliji\nSarajevo -- Predsednik RS Milorad Dodik moraće na sudu da dokaže svoje izjave o prvom predsedniku BiH Aliji Izetbegoviću, navodi portal Faktor.ba.\nPortal podseća da je Dodik, komentarišući početak snimanja serije o životu Alije Izetbegovića, 13. avgusta rekao da je Alija bio "poznat i viđen član Handžar divizije u Drugom svetskom ratu", prenosi FENA.\n"Tu je otac Bakira Izetbegovića dolazio da vidi da li je to mučenje bilo dovoljno veliko da bi zadovoljilo njegovu sujetu", kazao je tada Dodik, navodi portal.\nZbog te izjave su članovi porodice Izetbegović - Lejla Akšamija, Sabina Berberović i Bakir Izetbegović - posredstvom advokata Dražena Zubaka, Opštinskom sudu u Sarajevu dostavili tužbu za klevetu.\nU okviru odštetnog zahteva za naknadu nematerijalne štete, naslednici Alije Izetbegovića traže ukupno 15.000 KM (oko 7.000 evra), a od tuženog traže da u "Nezavisnim novinama", u kojima su objavljene sporne izjave, o vlastitom trošku objavi uvod i izreku presude u roku od 30 dana pod pretnjom prinudnog izvršenja, navodi FENA.\n"Faktor" piše da će Dodik morati da uloži poseban trud da dokaže tezu o navodnom prisustvu Alije Izetbegovića činu mučenja i ubijanja srpskih zatvorenika.


KRIK: Ministar Nenad Popović u 'Rajskim papirima' | Nova Ekonomija\nDokumenta procurila iz pomenutih agencija za ofšor usluge, kao i iz 19 zvaničnih kompanijskih registara, otkrivaju poslovanje različitih domaćih biznismena. KRIK otkriva ko su najpoznatiji ljudi iz Srbije, a čija se imena pojavljuju u Rajskim papirima.\nNakon što je 2012. godine postao potpredsednik Narodne skupštine, Popović je došao na ideju da svoje bogatstvo reorganizuje kroz složenu mrežu ofšor kompanija koju bi kontrolisali trust iz Hong Konga i dve firme sa Ostrva Man. Advokatska kuća Appleby koju je Popović želeo da angažuje, međutim, sprovela je istragu i otkrila različite kontroverze u vezi sa Popovićevim poslovima, posebno onim u Rusiji.\nIstraživanje Rajski papiri koje predvode Međunarodni konzorcijum istraživačkih novinara – ICIJ i nemački list Zidojče cajtung otkriva tajne poslove svetskih lidera, engleske kraljice, muzičkih zvezda i poznatih korporacija.\nViše od 13 miliona dokumenata otkrivaju poslovanja i najbližih saradnika svetskih lidera – američkog predsednika Donalda Trampa, kanadskog premijera Džastina Trudoa, ukrajinskog predsednika Petra Porošenka, engleske kraljice, poznatih muzičkih zvezda poput Madone i Bona Voksa, velikih korporacija medju kojima su Nike i Apple, kao i jednog od osnivača kompanije Microsoft.\nNova dokumenta produbljuju otkrića prošlogodišnjeg projekta Panamski papiri kada je iz jedne od najpoznatijih agencija za osnivanje ofšor firmi procurilo 11,5 miliona dokumenata.\nU projektu Rajski papiri učestvovao je i KRIK zajedno sa istraživačkim novinarima iz čak 95 medija i analizirao dokumentaciju u vezi sa Srbijom.


hraniteljske porodice : Južne vesti\nDeca čiji je 3-godišnji brat preminuo od opekotina u Nišu biće smeštena u hraniteljske porodice\n14:05, 31. 1. 2022.\nBeba od pet i po meseci i 4-godišnja devojčica, čija je majka nedavno uhapšena zbog sumnje za nepružanje pomoći njihovom 3-godišnjem bratu koji je preminuo od opekotina zadobijenih vrelom vodom, biće privremeno smešteni u hraniteljskim porodicama, potvrđuje direktor niškog Centra za socijalni rad “Sveti Sava” Zoran Jović.\n09:03, 2. 4. 2021.\nPosle smene koja je usledila nakon što je kao v. d. direktorka blačkog Centra za socijalni rad pokušala da sa još dve radnice nasilno izmesti maloletnu decu u hranitaljsku porodicu, Ivana Petrović se ove nedelja vratila na radno mesto koje je imala pre imenovanja na direktorsku funkciju i sada ponovo radi kao pedagog škole u Blacu. Direktorka škole Marija Ćurčić je potvrdila informaciju i tvrdi da je sve u skladu sa zakonom o radu.\n11:59, 22. 3. 2021.\nNakon što su krajem prošle nedelje radnice Centra za socijalni rad u Blacu pokušale nasilno da izmeste dvoje maloletne dece iz sela Suvi Do u hraniteljsku porodicu, Ministarstvo za rad, zapošljavanje, boračka i socijalna pitanja predložilo je da se pokrenu disciplinski postupci i da one budu suspendovane, a da vršilac dužnosti direktora te ustanove bude smenjena.\nKisić Tepavčević: Socijalne radnice iz Blaca mogu da ostanu bez posla\n14:27, 21. 3. 2021.\nDa su socijalne radnice iz Blaca koja su na silu pokušale da odvedu u hraniteljsku porodicu dvoje maloletne dece i odvoje ih od svoje bake, povredile proceduru, rekla je ministarka za rad, zapošljavanje boračka i socijalna pitanja Darija Kisić Tepavčević. Kako je dodala, čeka se da se završi nadzor, a kazna za radnice bi mogla da bude i gubitak posla.\nSocijalne službe u Blacu pokušale da izmeste decu u hraniteljsku porodicu protiv njihove volje [video]\n13:49, 20. 3. 2021.\nNakon što se pojavio snimak na društvenim mrežama na kom radnice Centra za socijalni rad u Blacu pokušavaju da odvedu u hraniteljsku porodicu dvoje maloletne dece i odvoje ih od svoje bake koja je ranije predala sudu zahtev za starateljstvo oglasilo se Ministarstvo za rad, zapošljavanje, boračka i socijalna pitanja i osudilo postupanje radnica prema deci iz porodice Dačević.\nHraniteljstvo nije lak posao, ni "biznis"\n10:52, 26. 12. 2016.\nBriga o deci izmeštenoj iz biološke porodice je ogroman izazov. I kada nemaju smetnje u razvoju, traume koje nose su ogromne, kaže direktorka niškog Centra za porodični smeštaj i usvojenje Violeta Blagojević. Zbog toga su i uslovi koje moraju da ispune hranitelji strogi, a posebno se kontroliše kako troše novac koji primaju za čuvanje dece.\nHranitelji po detetu imaju više novca nego prosečna porodica\n14:22, 8. 11. 2016.\nSvaka hraniteljska porodica po detetu koje odgaja dobija mesečnu naknadu od 23.000 dinara, a u Centru za porodični smeštaj kažu da se ovaj novac uglavnom troši namenski.\nMladi iz hraniteljskih porodica obukom do sigurnije budućnosti\n16:39, 10. 10. 2016.\nDa bi se lakše osamostalili za život, 14 mladih iz hraniteljskih porodica u Nišu, Merošini, Prokuplju i Svrljigu biće obučeno za posao keramičara, kozmetičara, stolara, varioca i krojača.\nRoditelji dece sa invaliditetom traže veća primanja, radni staž...\n14:24, 28. 3. 2016.\nZato što zbog celodnevnih obaveza sa svojom decom ne mogu da rade, ne ide im radni staž, a od države primaju samo tuđu negu koja nije dovoljna za često skupe terapije, roditelji dece sa invaliditetom iz Niša i Srbije traže da dobiju ista prava kao hraniteljske porodice.\nBrat i sestra izbačeni iz kuće, tražili da spavaju u školi\n12:47, 1. 2. 2016.\nNakon što je 12-godišnjeg dečaka i 11-godišnju devojčicu majka navodno izbacila iz kuće, deca su potražila spas i prenoćište u školi. Nezvanično saznajemo da su brat i sestra imali povrede, ali protiv roditelja ni posle 10 dana još nije podneta nikakva prijava.\nU Nišu 260 dece u hraniteljskim porodicama\n15:37, 10. 12. 2014.\nTrenutno je oko 650 dece smešteno u 418 hraniteljskih porodica na teritoriji Nišavskog, Topličkog, Jablaničkog i Pirotskog okruga. U niške porodice smešteno 260 dece, podaci su Centra za porodični smeštaj i usvojenje.\nPaketići za prokupačke mališane\n14:13, 30. 12. 2013.\nKomisija za rodnu ravnopravnost podelila je 28 paketića deci u hraniteljskim porodicama, a humanitarna organizacija „EHO“ obradovala je još 28 mališana sa smetnjama u razvoju i decu samohranih roditellja.\n16:45, 17. 12. 2012.\nU okviru projekta "Inicijativa za praćenje socijalne politike Denizen Centra za građanski aktivizam u Svrljigu je danas organizovan okrugli sto.\nSvrljig: završena obuka hraniteljskih porodica\n15:33, 9. 5. 2012.\nU Svrljigu je danas završena obuka za hraniteljske porodice, koja je započeta 29. februara ove godine. Obuka je realizovana kroz 11 radionica od po 3 školska časa.\nStanovi za decu iz hraniteljskih porodica\n15:25, 25. 10. 2011.\nU stambenom naselju Senjak u Pirotu otvoren prvi stan za stanovanje namenjen deci iz hraniteljskih porodica ili domskog smeštaja na putu ka osamostaljivanju.\nLeskovac: letovanje za decu iz hraniteljskih porodica\n12:16, 6. 6. 2011.\nSva deca koja se nalaze u hraniteljskim porodicama dobiće desetodnevno letovanje na moru, saznali smo u Centru za socijalni rad.\nDiplome hraniteljskim porodicama u Leskovcu\n10:32, 17. 2. 2011.\nU Centru za socijalni rad uručene diplome hraniteljskim porodicama koje su prošle specijalnu obuku u ovoj instituciji.\nPomoć deci iz hraniteljskih porodica\n13:34, 10. 2. 2011.\nCentar za socijalni rad Leskovac traži od dva socijalna stana za decu koja izlaze iz hraniteljskih porodica.


Kosovska skupština rekla „ne“ referendumu - Medija centar\nKosovska skupština rekla „ne“ referendumu\nSa 76 glasova „Za“, poslanici u kosovskom parlamentu usvojili su rezoluciju protiv organizovanja referenduma za promenu Ustava Srbije na teritoriji Kosova.\nU parlamentu je u trenutku glasanja bilo 77 poslanika, a jedan je bio uzdržan.\nOsim poslanika Samoopredeljenja, stranke koja je i predložila ovu rezoluciju, nju su podržali i poslanici DSK, Alijanse za budućnost Kosova, piše prištinska Koha.\nRezolucija se sastoji od osam tačaka, i u njoj se između ostalog navodi da:\n„Skupština Republike Kosovo, kao predstavnik građana Kosova, izražava zajednički stav da se organizovanjem referenduma Republike Srbije na Kosovu krši Ustav i suverenitet Republike Kosovo i da je u suprotnosti sa Ustavom, kosovskim zakonima, normama i međunarodna praksa“.\nRezolucijom Skupština ujedno traži od kosovske vlade i drugih institucija da preduzmu sve radnje „da spreče narušavanje suvereniteta i ustavnog poretka Republike Kosovo održavanjem referenduma strane države na teritoriji Republike Kosovo“.\nTakođe se navodi i da je skupština potvrdila pravo građanima Srbije na Kosovu, tj. kako se navodi „građnima sa dvojnim državljanstvom“, da ostvaruju svoje pravo glasa „u skladu sa ustavnim standardima i međunarodnom praksom“.\n„U ovom slučaju, svim državljanima Republike Kosovo koji imaju i državljanstvo Srbije, garantovano je pravo glasa putem pošte ili Kancelarije za vezu Srbije u Prištini“, navodi se.


03/10/2014\tKategorije: Aktivnosti Tagovi: Triple A\nU Klubu osoba sa invaliditetom u Valjevu, 1. oktobra 2014. godine održan je sastanak u okviru projekta „Triple A for citizens“. Predstavnici Chris kancelarije u Valjevu razgovarali su o daljim koracima i nastavku saradnje sa predstavnicima udruženja osoba sa invaliditetom, koji su potpisnici Sporazuma o saradnji i pružanju besplatne pravne pomoći.\nRazmatrana je mogućnost da se, u skladu sa potrebama korisnika udruženja osoba sa invaliditetom, definišu termini u kojima bi usluga pružanja pravne pomoći bila realizovana u prostorijama udruženja kao i u prostoru Kluba OSI.\nPodsećamo da su u okviru projekta Triple A „Trostruko A za građane“ – pristup informacijama, savetima i aktivnoj pomoći, koji se realizuje u okviru programa Partnerstvo Evropske komisije za organizacije civilnog društva, a koji je zasnovan na principu da svako ima pravo da bude obavešten o svojim pravima, svoje učešće uzela i udruženja iz Valjeva.\nDo danas je potpisan Sporazum između Mreže CHRIS i šest udruženja i to: Društvo za cerebralnu paralizu Valjevo, Udruženje Anđeli čuvari, Udruženje MS kolubarskog okruga, Međuopštinska organizacija civilnih invalida rata, Udruženje gluvih i nagluvih i Savez slepih Valjeva.\nTripleA – sastanak u Valjevu


Ministarka pravde Nela Kuburović potpisala je u Vrnjačkoj Banji, u okviru tradicionalnog Savetovanja sudova, sa vršiocem funkcije predsednika Vrhovnog kasacionog suda i Visokog saveta sudstva Dragomirom Milojevićem Uputstvo za primenu izmena Zakona o izvršenju i obezbeđenju, čija primena počinje 1. januara 2020. godine.\nKuburović je podsetila da je od početka primene Zakona o izvršenju i obezbeđenju ("Sl. glasnik RS", br. 106/2015, 106/2016 - autentično tumačenje, 113/2017 - autentično tumačenje i 54/2019) 2016. godine rešeno milion i po starih izvršnih predmeta, kao i da veruje da će nove izmene tog zakona doprineti rešavanju starih, bagatelnih predmeta.\n"Cilj nam je da stare, bagatelne predmete rešimo na odgovarajući način. To znači da će potraživanja do 2.000 dinara, a u kojima poslednjih šest meseci nije preduzeta nijedna radnja izvršenja, biti automatski obustavljena. Cilj nam je jednoobrazno postupanje i nadam se da ćemo kroz ovo Uputstvo uspeti to da rešimo", istakla je Kuburović.\n"Na taj način ćemo otkloniti sve nedostatke i moguće zloupotrebe u postupku izvršenja i verujem da je to nešto na šta ćemo biti veoma ponosni", naglasila je Kuburović.\nKuburović je rekla i da će samo ove godine plate zaposlenima u pravosuđu biti dva puta povećane, a da će kruna biti otvaranje nove Palate pravde, gde se očekuje da pravosudni organi budu na svojoj staroj adresi od 1. novembra.


Izvor: Novi magazin arhiva vesti 12.03.2016 - Naslovi.net\nSavez vojvođanskih Mađara predao izbornu listu\nNosilac liste "Savez vojvođanskih Mađara - Pastor Ištvan" predsednik je SVM-a Ištvan Pastor. Slogan ove partije je "SVM tačka pouzdanosti, tačka poverenja". Koalicioni partneri SVM-a su Demokratska partija vojvođanskih Mađara i Partija mađarske… »\nPresuda "Saobraćajnoj mafiji" pravosnažna samo za petoro\nNaime, presudom Apelacionog suda pravosnažno su odbijene samo optužbe protiv troje okrivljenih zbog nastupanja apsolutne zastarelosti krivičnog gonjenja, dok je u odnosu na dvojicu okrivljenih presuda preinačena. Apelacioni sud je preinacio… »\nNovi magazin: Presuda "Saobraćajnoj mafiji" pravosnažna samo za petoro\nI Real Madrid stao u odbranu Nadala\nŠpanski fudbalski gigant je u saopštenju na sajtu kluba pružio "apsolutnu podršku" Nadalu, a optužbe bivše ministarke zdravlja i sporta Roseline Bašelo okarakterisali su kao "neopravdane i nedopustive". Bašelo je u četvrtak na jednoj francuskoj… »\n12.03.2016 Novi magazin, kategorije


Petković: Od dve izjave koje je Osmani dala kao predsednica Kosova, obe uperene protiv Beo\nNovi ciklus u političkim odnosima sa Beogradom, umesto porukama o dijalogu i zajedničkom rešavanju problema, novoizabrana predsednica Kosova Vjosa Osmani nastavila je kampanjom mržnje i neprijateljstva prema Beogradu, ocenio je danas direktor Kancelarije za Kosovo i Metohiju Petar Petković.\nPetković je u pisanoj izjavi naveo da “od dve izjave koje je za manje od 24 sata Osmani dala sa nove pozicije u okviru Privremenih institucija samouprave, obe su bile uperene prema Beogradu i obojene otvorenim animozitetom prema srpskim narodu”.\n“To veoma jasno govori da će prioriteti nove vlasti u Prištini, umesto dijaloga i traganja za kompromisom biti ogoljena mržnja prema Srbima. U tome, nažalost, nije usamljena jer zapaljivu antisrpsku retoriku nastavlja da podgreva i njen politički mentor (predsednik pokreta Samoopredeljenje) Aljbin Кurti”, rekao je Petković.\nPetković je naveo da je Beograd na putu dijaloga, kompromisa, zajedničkog traganja za rešenjem i ispunjavanju medjunarodno priznatih obaveza “punih osam godina” pozvao Osmani i Kurtija da “prevazidju antisrpsku opsesiju” i okrenu se dijalogu.


Akcija "Zaštitimo decu u saobracaju" - Humanitarni radio Kragujevac\nAkcija “Zaštitimo decu u saobracaju”\nI ove godine, 36. po redu akciju “Zaštitimo decu u saobracaju” Crveni krst Kragujevca je realizovao u saradnji sa Crvenim krstom Srbije, Saobraćajnom policijom PU Kragujevac i obrazovnim institucijama, od 9. septembra do 14. oktobra.\nDeca predškolskog i ranog osnovnoškolskog uzrasta predstavljaju najugroženije učesnike u saobracaju. U tom uzrastu se deca osamostaljuju kao pešaci ili kao vozači bicikla, rolera, skejta, pojavljuju se veoma rano na saobraćajnicama, bez pratnje odraslih i stoga je ova akcija izuzetno značajna.\nCilj akcije je bio da se mališanima pomogne da usvoje postignuto i steknu nova znanja iz oblasti ponašanja u saobraćaju i da se tako otkloni uzrok stradanja dece.\nPo govorenom rasporedu, održana su prigodna predavanja- razgovori o ponašanju dece u saobraćaju, za sve učenike prvog razreda osnovnih škola u gradu i prigradu i sve predškolce iz obe predškolske ustanove.\nOdržano je ukupno 68 predavanja za 1651 učenika i 989 predškolaca.\nAkcija je završena izvodjenjima priredbi na temu bezbednosti dece u saobraćaju, koje su pripremili mališani u vrtićima “Zeka” i “Crvenkapa” i nagradjivanjem 15 autora najboljih radova, od 322 koliko je iz 11 vrtića stiglo po konkursu u Crveni krst.\nHumana misija, veliki podvig Kragujevčanina LJubiše Šljivića\nStandardizacija programa rada sa počiniocima nasilja u porodici sa odgovarajućom podrškom žrtvama


Klimatske promene ili virus korona: Šta će pokrenuti sledeću globalnu finansijsku krizu - Boom93\nPožari u Australiji su primer događaja koji se mogu nazvati „zelenim labudom“\nHoće li sledeću globalnu finansijsku krizu pokrenuti klimatske promene? Ili će kriza stići kao posledica pandemije virusa korona?\nBanka za međunarodna poravnanja (BIS) – švajcarska organizacija poznata kao „banka svih centralnih banaka“ – objavila je analizu budućnosti svetske finansijske situacije ukoliko klimatske promene budu „krive“ za krizu.\nU izveštaju autori koriste izraz „zeleni labud“ da bi opisali šok za finansijski sistem koji izaziva događaj povezan sa klimatskim promenama.\nTo je posveta teoriji događaja zvanih „crni labud“ koju je 2000-tih osmislio ekonomista Nasim Nikolas Taleb da bi opisao neočekivane događaje velikih razmera – od otkrića i tehnoloških napredaka do finansijskih kriza i velikih terorističkih napada, kao što je bio onaj od 11. septembra.\nIzraz „crni labud“ – koji se odnosi na drevni mit da labudovi te boje ne postoje – ušao je u široku upotrebu posle globalne finansijske krize 2008. godine.\n„Zeleni labudovi su događaji povezani sa klimatskim promenama sa ekstremno uznemirujućim potencijalom sa finansijske tačke gledišta“, rekao je za BBC Luiz Pereira De Silva, zamenik generalnog direktora BIS-a i ko-autor studije.\nPereira De Silva objasnio je da su se u poslednjih nekoliko decenija događaji ekstremnih vremenskih prilika kao što su šumski požari u Australiji ili uragani u Karibima povećali po učestalosti i razmerama, dovevši do sve veće i veće finansijske štete.\nOva šteta podrazumeva smanjenje proizvodnje, nagle skokove cena ili fizičko uništenje proizvodnih centara i može da ima direktnog uticaja na finansijsko zdravlje kompanija i finansijskih institucija.\nVeruje se da će „zeleni labud“ biti sve učestaliji\nSledstveno tome, masovne vremenske katastrofe mogu potencijalno da utiču i na ekonomski rast neke zemlje.\n„Ukoliko po ekonomiju dođe do kaskadnog efekta, drugi sektori će takođe pretrpeti gubitke. Sve to može da se završi finansijskom krizom“, kaže Pereira Da Silva.\nDa li nam preti „klimatski aparthejd“\nIma i drugih rizika koje eksperti zovu „prelaznim“, a koji su takođe veoma opasni.\nNa primer, to može da se desi kad dođe do nagle promene u vladinoj regulativi, kao što su nagle zabrane izvlačenja fosilnog goriva.\nŠta možemo da uradimo da se zaštitimo od „zelenih labudova“?\nIzveštaj BIS-a upozorava da trenutni prediktivni modeli nisu pravljeni tako da odgovore na pretnje koje predstavljaju klimatske promene.\nTo eksperte nagoni da razviju nove alate za bolju procenu rizika povezanih sa ekstremnim vremenskim prilikama.\nBIS navodi i da trenutna regulativa koja od banaka traži da drže velike količine novčane rezerve u slučaju izbijanja velike krize neće biti dovoljne da ublaže efekte „zelenog labuda“.\nLari Fink, izvršni direktor BlekRoka, najvećeg fonda za upravljanje imovinom na svetu, upozorio je u januaru da će klimatske promene izvršiti ogromne promene na finansijskom sistemu.\n„Nalazimo se na ivici fundamentalnog preoblikovanja finansija“, napisao je Fink u godišnjem pismu deoničarima.\nOn je tvrdio da su klimatske promene postale odlučujući faktor u dugoročnim planovima kompanija.\n„Klimatske promene su gotovo uvek glavno pitanje koje mušterije iz svih krajeva sveta postavljaju BlekRoku“, napisao je Fink.\n„Od Evrope do Australije, od Južne Amerike do Kine, investitori pitaju kako da modifikuju svoje investicione portfolije.“\nA budući da BlekRok upravlja imovinom u vrednosti od oko 7 triliona dolara, kad njegov direktor nudi savet, ljudi ga slušaju.\nŠta želimo da znamo o klimatskim promenama u Srbiji\n„Prisustvovao sam nizu kriza i finansijskih izazova: skokovima inflacije sedamdesetih i ranih osamdesetih, azijskoj monetarnoj krizi 1997. godine, pucanju dotkom balona i globalnoj finansijskoj krizi“, dodao je Fink.\n„Čak i kad su ove epizode trajale mnogo godina, bile su kratkoročne u širem smislu.“\n„Klimatske promene su drugačije.“\nRasprava oko finansijskih i ekonomskih posledica klimatskih promena zauzela je istaknuto mesto na ovogodišnjem Svetskom ekonomskom forumu u Davosu – godišnjem sastanku globalne političke i finansijske elite.\nDva gosta među onima najvećeg profila bili su američki predsednik Donald Tramp i švedska aktivistkinja Greta Tunberg, koji se nalaze na suprotnim polovima kad je u pitanju rasprava o klimatskim promenama.\nUprkos upozorenjima naučnika i ekonomista, Tramp je još jednom tokom govora ponovio svoj stav, upozoravajući na „defetističke proroke“.\nOn je aktiviste borbe protiv klimatskih promena nazvao i „izazivačima panike“.\nPoput Trampa, ima i drugih lidera koji ne priznaju klimatske promene kao globalnu pretnju i koji odbacuju upozorenja.\nTaj stav, navodi izveštaj BIS-a, predstavlja pravi problem.\n„Centralne banke same ne mogu da ublaže klimatske promene“, rekao je ovaj tim ekonomista.\n„Ovaj složeni problem zahteva koordinisanje akcija među mnogim akterima uključujući vlade, privatni sektor, građansko društvo i međunarodnu zajednicu.“\nKorona virus i španski grip: Kako je izgledala borba protiv pandemije 1918. godine


Ovo je Samsung Galaxy Tab S3 - MN IT Vesti\nposted Feb 15, 2017, 2:28 AM by Nenad Cvetkovic [ updated Feb 15, 2017, 2:28 AM ]\nKako Samsung neće najaviti Galaxy S8 flegšip telefon na MWC 2017 događaju, kompanija će otkriti drugi Android uređaj: Galaxy Tab S3 tablet. Nasleđujući Galaxy Tab S2, Galaxy Tab S3 bi trebalo da bude tanki tablet visoke klase koji iz kutije pokreće Android 7 Nougat operativni sistem. Ranije ovog meseca imali smo prilike da vidimo poleđinu Galaxy Tab S3 tableta, a sada vidimo njegov prednji deo.\nKao što možete videti, Galaxy Tab S3 se ne razlikuje puno od svog prethodnika, ali novi tablet stiže uz S Pen olovku. Samsung Galaxy Tab S3 bi prema očekivanjima trebalo da dođe sa Qualcomm Snapdragon 820 procesorom, 4 GB RAM i do 128 GB interne memorije kao i sa kamerom od 12 megapiksela.\nWinFuture naglašava da Galaxy Tab S3 neće doći u raznim veličinama te da se očekuje samo verzija sa 9,7-inčnim ekranom rezolucije 1536 x 2048 piksela. Samsung Galaxy Tab S3 će biti najavljen 26. februara.


GreenSphere™ je linija koncentrovanih biljnih ekstrakata sa eteričnim uljima sa kojima ćete dobiti kvalitetan, čist i svež vazduh. Sve što vi treba da uradite je da uspete nekoliko kapi ovog rastvora u bilo koji FreshAire™ aparat za tretiranje vazduha. Ne samo da ćete iskusiti bolji kvalitet vazduha nego će i vaša okolina odisati prijatnim prirodnim mirisnim notama sa efektom aromaterapije!\nSerija GreenSphere™ biljnih koncentrata je razvijena primenom moderne tehnologije. Ovi biljni ekstrakti deluju kao moćno, prirodno sredstvo za dezinfekciju i prečišćavanje vazduha.\nVažno je koristiti proizvode prirodnog porekla, zbog toga što poput vas, sve je veći broj ljudi danas, koji su zabrinuti za sopstveno zdravlje. Poznato je da je za dobro zdravlje nephodno udisati čist i kvalitetan vazduh, a u poslednje vreme svedoci smo da je zagađenost vazduha postala veliki zdravstveni problem. Ako vazduh u vašem okruženju nije čist može vam se desiti nešto poput:\nDa ponovimo: GreenSphere™ koristi potpuno prirodnu snagu čišćenja iz koncentrovanih biljnih ekstrakata i eteričnih ulja za dobijanje efekta prečišćavanja vazduha. Ovom tehnologijom odstranjuju se mirisi, bakterije i ostali zagađivači, pri čemu se dobija prirodan, aromaterapijom obogaćeni vazduh.\nVreme trajanja aromaterapije sa nekoliko kapi GreenSphere™ koncentrovanih biljnih ekstrakata/eteričnih ulja iznosi 8 – 10 časova.\nNaš paket GreenSphere™ koncentrata sastoji se od: • 1 kom Lavanda 30ml • 1 kom Eukaliptus 30 ml • 1 kom Ocean Mist 30ml.\nObezbeđuje prečišćen i dezinfikovan vazduh\nEliminacija bakterija, gljivica i ostalih mikroba iz vazduha\nUpotrebljava se uz FreshAire™ aparate za tretiranje vazduha


Severna Makedonija: Opština Kumanovo u karantinu\nVlada Severne Makedonije odlučila je da obustavi saobraćaj na duže relacije kao i gradski saobraćaj do i iz opštine Kumanovo i preporuči da sve prodavnice u poluotvorenim oblastima koje nisu tržni centri ostaju zatvorene. Navedeno je da je Institut za javno zdravlje odgovoran da pojača mere za sprečavanje širenja koronavirusa, kako je izjavio ministar zdravlja Venko Filipče na konferenciji za novinare.\nFilipče veruje da će ove mere prekida veza između Kumanova i ostalih opština verovatnije zaustaviti širenje virusa.\n„Na sednici Vlade doneli smo dodatne odluke u vezi sa gradom Kumanovo“, napomenuo je Filipče, dodajući da će sav međugradski prevoz između Kumanova i ostalih gradova biti obustavljen, dok će javni prevoz unutar Kumanova biti potpuno ugašen“. On je istakao da će sve prodavnice koje ne pripadaju zatvorenim tržnim centrima, a koje su do sad bile isključene iz Vladinih odluka, biti zatvorene.\nTakođe je napomenuo da je Institut za javno zdravlje odlučio da pojača svoj rad, ne samo u gradu Kumanovu, već i u celoj regiji Kumanova, pošto je jedan pacijent COVID-19 u tom području preminuo, a potvrđeno je još nekoliko slučajeva zaraze.\nPored toga, Institut za javno zdravlje će početi sa pregledom pojedinaca koji su ostali u samoizolaciji nakon kontakta sa šefom Klinike ua dermatologiju. „Biće puno ljudi“, rekao je ministar Filipče, „tako da laboratorija ne bi sama preuzimala teret i bila preopterećena“.\nFilipče je dalje rekao da niko od lekara i medicinskih sestara u bolnici Kavadarci, kao ni oni koji se nalaze na psihijatrijskom odeljenju, nije pozitivan na koronavirus. / ibna


BalkanMagazin :: Veoma bogatih Kineza ima više nego Amerikanaca\nčetvrtak, 24. oktobar 2019 15:06\nU 10 procenata najbogatijih ljudi na svetu je sada više Kineza nego Amerikanaca\n(ilustracija, Bogatstvo kineskih bogataša raste duplo brže od BDP-a Kine)\nKinezi preuzimaju sve više raznih vodećih uloga u ekonomiji od Amerikanaca. U najnovijem godišnjem izveštaju, istraživačkog instituta poznate švajcarske banke Kredi Suis (Credit Suisse), za period od sredine 2018. do kraja prve polovine ove godine, navodi se da se među deset posto najbogatijih ljudi na svetu po prvi put našlo više Kineza nego Amerikanaca.\nPrema ovom izveštaju, ukupna vrednost porodičnog imetka u svetu povećala se u ovom periodu za 2,6 posto tj na 360 biliona dolara, a imovina odraslog pojedinca povećana je za 1,2 posto i dostigla rekordnih 70.850 dolara.\nSAD i Kina su, uprkos međusobnoj trgovinskoj napetosti, najviše doprinele porastu celosvetskog bogatstva. Izraziti udeo u tome imaju nekretnine. Imovina kineskih domaćinstava povećala se sa 3,7 biliona dolara koliko je iznosila 2000. na sadašnjih čak 63,8 biliona dolara, tj uvećala se čak 17 puta dok se kod "ostatka sveta" samo ustrostručila. Među deset posto najbogatijih na svetu ima 100 miliona Kineza i 99 miliona Amerikanaca.\nPolovinom ove godine bilo je u celom svetu 46,8 miliona dolarskih milionera, tj 1,1 milion više nego pre godinu dana. Prvo mesto po obimu imovine na jednog odraslog, zauzima Švajcarska, drugo SAD.\nIstraživači Kredi Suis predviđaju da će se imovina domaćinstava u svetu povećati za 27 posto tojest na 459 biliona dolara. Broj dolarskih milionera bi trebalo da poraste na 63 miliona.


Ozračivanje radijatora - posao za majstore - KruševacGrad\nZbog prakse da se radijatori ozračuju nestručno i to više puta tokom grejne sezone, stvaraju se veliki gubici u sistemu grejanja. Kao i izmeštanje radijatora, i ovaj posao bi trebalo da obavljaju stručna lica –poručuju iz kruševačke Toplane\n– Ozračivanje radijatora bi trebalo da se vrši jednom do dva puta godišnje i taj posao bi trebalo da radi stručno lice. Postoje korisnici koji, po sistemu sam svoj majstor, to rade gotovo svakodnevno, što dovodi do problema u funkcionisanju sekunradne mreže– kaže Dragan Azdejković, direktor kruševačke Toplane.\nNa funkcionisanje sistema grejanja u stambenim objektima, negativno utiču i remonti koji stanari samostalno vrše na unutrašnjoj instalaciji.\n– Vlasnici stanova samoninicijativno izmeštaju radijatore i dodaju nova grejna tela. Takve promene su u obavezi da prijave Toplani jer, ukoliko posao nije stručno urađen, to može negativno da utiče na sistem grejanja u celoj stambenoj zgradi – ističe on, uz objašnjenje da svaki objekat kada se priključi na daljinsko grejanje ima svoj energetski potencijal, te se prema broju stanova i radijatora i isporučuje toplotna energija.\nAzdejković podseća da je održavanje sekundarne instalacije obaveza korisnika, a da je Toplana zadužena za održavanje mreže do podstanice.\n– Održavanje sekundarne mreže je u nadležnosti vlasnika stanova, odnosno, objekata. S obzirom na to da je ovo pitanje nije sistemski rešeno, kod velikih korisnika poput škola i vrtića, nastale kvarove na sekundarnoj mreži rešava Toplana, u skladu sa svojim mogućnostima – kaže on.\nToplana ima blizu 8.600 korisnika, što je oko 43.000 radijatora, odnosno, skoro 90.000 zajedno sa ustanovama i preduzećima koja su priključena na daljinski sistem grejanja.\n– Na početku svake grejne sezone trebalo bi da se ozrače radijatori, eventualno još jednom u toku sezone. Skupštine stanara su te koje bi trebalo da reše ovo pitanje, odnosno, svaka zgrada treba da ima svog majstora za obavljanje ovog posla – istakao je on.\nPrema njegovim rečima, od strane Toplane postoji inicijativa da se taj posao dodeli ovom javnog preduzeću, uz određenu nadoknadu.\n– U tom slučaju mi bismo preuzeli obavezu održavanja sekundarnih instalacija. Ovako, zbog dotrajalosti sekunarne mreže koja je u nekim zgradama stara i preko 30 godina, Toplana gubi dosta novca – kaže on, naglašavajući da će ugradnja kalorimetara od naredne godine najverovatnije biti obaveza, te da će tada mnogi korisnici biti u problemu zbog dotrajalnosti sekundarne mreže.\nGovoreći o ovogodišnjoj grejnoj sezoni, Azdejković je kazao da Toplana na lageru trenutno ima oko 20.000 tona uglja, što je polovina od ukupne količne potrebne za ovu grejnu sezonu. Nabavljeno je i 70 tona mazuta, a do kraja sezone potrebno je još 600 tona tog energenta.\n– Grejna sezona je počela na vreme i, izuzev jednog, nije bilo drugih većih ispadanja. Inače je potrebno dvadesetak dana da se sistem stabilizuje, a svi manji kvarovi koji se dese u tom periodu, otklanjaju se za dan, dva – kazao je on, uz podsećanje da je Toplana ove godine uradila remont jednog kotla, da su prošle godine rekonstruisane i 64 podstanice, te da ostaje još 150 kritičnih koje, pored toplovodne mreže koja je većim delom stara, mogu da prave probleme.\nIstakao je na kraju da je cena grejanja trenutno najniža u Srbiji i da poslednjih pet godina iznosi 82 dinara po metru kvadratnom (sa PDV-om) , te poručio da se ta cena neće menjati do kraja ove sezone.\n25.01.2017 0 264\n19. oktobra 2021., 05:01


Ankete: Amerikanci razočarani Obamom | Autonomija\nAnkete: Amerikanci razočarani Obamom\nPovjerenje predsjedniku SAD-a je izrazilo 41 posto ispitanika, a 57 posto je nezadovoljno načinom na koji vrši svoju dužnost\nSkoro šest od deset Amerikanaca izražava razočarenje predsjednikom Barackom Obamom, prema rezultatima najnovije ankete, prenosi Fena.\nPrema anketi New York Timesa i televizije CBS, 82 ispitana demokrata žele da Hillary Clinton, koja je bila protukandidat Obami 2008. godine, bude kandidat ove stranke na predsjedničkim izborima 2016. godine.\nPrema anketi, povjerenje Obami je izrazilo 41 posto ispitanika, dok ih je 57 posto izrazilo nezadovoljstvo načinom na koji demokratski lider vrši svoju dužnost.\nMeđu njima 59 posto navodi da je malo ili puno razočarano Obaminim predsjedavanjem.\nSmatra se da predsjednik nije imao uspjeha s reformom zdravstva ni sa ekonomskom obnovom, jer se muči da nezaposlenost podigne na nivo prije krize 2008. godine.\nPoljuljana očekivanja građana\nI istraživanje agencije Rasmussen pokazalo je da Amerikanci većinski ne podržavaju Obaminu politiku.\nOvo istraživanje, prema kojem je 52 posto američkih građana protiv predsjednikove politike, objavljeno je sredinom januara – u trenutku kada je zabilježeno najmanje mjesečno otvaranje novih radnih mjesta u posljednje tri godine.\nU SAD-u su u decembru otvorene samo 74 hiljade novih radnih mjesta, što je ozbiljno utjecalo na već poljuljanu sliku građana Amerike o oporavku ekonomije.\nObamin rad na mjestu predsjednika, prema toj anketi, nije podržalo 54 posto muškaraca, dok je kod žena taj broj bio izjednačen između onih koje su zadovoljne i onih koje nisu zadovoljne kako obavlja svoju funkciju, navedeno je u istraživanju.\nPopularnost predsjednika SAD-a bila je najniža sredinom novembra prošle godine, kada je većina Amerikanaca Obamu prvi put smatrala neiskrenim i nepouzdanim.


srbijasport.net - FK Ranilović - Ranilović - Vesti\nPetak, 20.09.2019 09:47\nFudbal / Muškarci / Ranilović\nRanilović Fudbal / Muškarci\n07.09.2016 21:35 Nikola Zagorica\n"Odloženi" trijumf Sloge\nFudbaleri Sloge ostvarili su i drugu prvenstvenu pobedu, pošto su u odloženoj utakmici 1.kola Međuopštinske lige Aranđelovac-Topola savladali ekipu Ranilovića rezultatom 5:1. U jednoj izuzetno borbenoj utakmici (koja je u pojedinim trenucima pretila da prevaziđe okvire korektnosti) domaći su stvorili mnogo više prilika i zasluženo osvojili nove bodove. Od starta meča...\n05.06.2016 22:19 Nikola Zagorica\nŠamar sudiji i pobeda domaćih\nU 24. kolu Međuopštinske lige Aranđelovac-Topola fudbaleri Sloge poraženi su u Raniloviću od istoimene ekipe rezultatom 4:1. U jednoj izuzetnoj korektnoj utakmici, koja je obilovala prilikama, domaći su svoje šanse iskoristili i zasluženo pobedili. I pored solidne igre koju su prikazali (naročito u drugom poluvremenu), Zagoričani su doživeli jedan od ubedljivijih poraza u ovoj...\n09.11.2015 11:17 Nikola Zagorica\nRutinski trijumf Sloge\nFudbaleri Sloge ostvarili su novu prvenstvenu pobedu pošto su (u okviru 11. kola Međuopštinske lige Aranđelovac-Topola) savladali ekipu Ranilovića iz istoimenog mesta rezultatom 5:0. Domaći su imali blagu terensku inicijativu, ali su prvu priliku stvorili u 22.minutu,kada je M.Jelesijević tukao sa 10 metara,a golman gostiju uz pomoć prečke sačuvao svoj gol. Opredeljeni za defanzivu, gosti su...\n12.04.2015 20:55 Nikola Zagorica\nRanilović rutinski sa Slogom\nSlaba partija fudbalera Sloge za posledicu je imala novi poraz ovog proleća. U 16. kolu Međopštinske lige Aranđelovac-Topola Ranilović - Sloga 4:1. U prazničnom ambijentu i dobrom raspoloženju (uglavnom domaćih igrača) odigrana je jedna korektna utakmica u kojoj su domaći apsolutno zasluženo ostvarili pobedu. Prijatno vreme izmamilo je dosta ljubitelja fudbasla,koji su se na dan Vaskrsnuća...\n14.09.2014 21:53 Nikola Zagorica


Sugababes: Povratak originalnog sastava — Wannabe Magazine\nSugababes: Povratak originalnog sastava\nTri originalne članice grupe Sugababes odlučile su da ponovo sarađuju, ali ovoga puta pod novim imenom. Naime, Kijša Bjukenen (Keisha Buchanan), Muća Buena (Mutya Buena) i Šivon Donehi (Siobhan Donaghy) ponovo će stvarati zajedničku muziku, a ime grupe sastojaće se iz njihovih imena – Mutya Keisha Siobhan.\nKeiša, Matja, Šioban\nSastav popularne i veoma simpatične grupe Sugababes, često je menjao svoje članice. Grupu je prvo napustila Donehi već 2001. godine, Buena je otišla 2005, Keiša četiri godine kasnije, a njih dve su se nakon odlaska iz grupe posvetile solo karijeri.\nČlanice nove grupe Mutya Keisha Siobhan započele su rad na novim pesmama, te su ovih dana aktivne u studiju. Datum izlaska novog albuma još uvek nije poznat.\nKljučne reči Kristina Bijelićmuzička vestSugababesSugababes: Povratak originalnog sastava


“LEPTIRIĆ” U SUSRET PRIMENI NOVIH OSNOVA PROGRAMA “GODINE UZLETA” - LAJKOVAC NA DLANU\n“LEPTIRIĆ” U SUSRET PRIMENI NOVIH OSNOVA PROGRAMA “GODINE UZLETA”\nFeb 18, 2022 Feb 19, 2022 Snežana Bilić\nU Predškolskoj ustanovi „Leptirić“ u prethodna dva vikenda održana je obuka vaspitno obrazovnog osoblja za primenu Novih osnova programa „Godine uzleta“.\nObuka je trajala 32 sata, a edukatori su ispred ministarastva prosvete, nauke i tehnološkog razvoja kao i UNICEFA bile Marija Malović, pedagog i Aleksandra Ružičić, psiholog. Obuci je prisustvovalo 30 zaposlenih: 22 vaspitača, 4 medicinske sestre, 3 stručna saradnika i direktor.\nDirektorka ustanove Mila Lončar Mitrović je tim povodom za portal lajkovacnadlanu.rs pojasnila šta donose nove osnove programa, koji će se ubuduće primenjivati i u lajkovačkom “Leptiriću”:\n“Obuka će se nastaviti prilikom pružanja onlajn podrške, kao i kroz mentorstvo jedne od pomenutih realizatorki kroz pet poseta ustanovi do 1. septembra. Inače, ovaj program donet je u avgustu 2018. godine, pa su predškolske ustanove širom Srbije po utvrđenom redosledu od strane resornog ministarstva počeli da ga primenjuju od 1. septembra 2019.godine. Naša ustanova pripada četvrtoj grupi, tako da će kao olakšavajuću okolnost imati iskustva i saznanja u primeni ovog programa od ustanova širom Srbije. Napominjemo da dosadašnji program Osnove predškolskog programa (2006), koji se godinama unazad primenjuje u Republici Srbiji, imao je dva modela, A i B. Naša PU „Leptirić“ realizovala je vaspitno obrazovni rad po modelu A. To je program koji je uvažavao uzrasne karakteristike dece, dečija predznanja i interesovanja, pa se na osnovu njega koncipirao, naravno, uključijući ideje roditelja kao naših partnera u obrazovanju. Imajući u vidu da je predškolski period najburniji period razvoja deteta, da dete tada najbrže raste i misli, najjače oseća, vrtić je predstavljao sredinu gde će dete kroz aktivno učešće zadovoljiti svoje potrebe i interesovanja, ispoljiti svoje kreativne potencijale i mogućnosti. Model B, koji su realizovale mnoge predškolske ustanove, jednostavno rečeno više podseća na rad u školama.\nIz tog razloga primena novih osnova „Godine uzleta“ biće lakša u modernoj predškolskoj ustanovi kao što je PU“Leptirić“, jer u startu ima dobru polaznu osnovu: stručan i motivisan kadar za realizaciju programa, novi objekat, kao i veliko dvorište što predstavlja posebav resurs za mnoge istraživačke aktivnosti koje u ovom programu dominiraju. Igra i dalje ostaje osnovna aktivnost deteta kao osnovni način učenja kroz komunikaciju sa vršnjacima i odraslima. U novom programu potencira sa partnerstvo sa roditeljima i lokalnom zajednicom u celini. Naša ustanova je godinama unazad gradila i unapređivala saradnju sa mnogim institucijam u našoj lokalnoj zajednici: osnovne i srednja škola, Gradska biblioteka, Kulturni centar, Policijska stanica, Vatrogasna služba, Opštinska uprava, Ustanova za sport, Dom zdravlja, Gradska čistoća, Crveni krst, Centar za poljoprivredu, Udruženje penzionera, Društvo pčelara, Centar za socijalni rad kao i sa svim medijima. Ovo će biti odlični izvori saznanja i značajni resursi za realizaciju mnogih programskih sadržaja koji će biti dostupni deci. Godinama unazad, a nastavićemo i kroz ovaj program da stvaramo uslove i prilike da deca uče kroz posete njihovim domaćinstvima, raznim radnjama i radionicama roditelja i na taj način omogućiti da deca iskustveno uče.\nRoditelji će na vreme biti upoznati i sa pojedinostima i specifičnostima ovog programa, a promene i novi program u vrtiću prilikom primene prepoznaće po tome što će biti manje „gotovih“ igračaka i didaktičkog materijala, već će one biti pravljene od prirodnih i polustruktuiranih materijala nastalih kroz razne projekte koje će deca realizovati. Svakako, ovaj program i dalje u fokus stavlja dete, njegovu dobrobit, razvoj i napredovanje. O tome svedoči uvod u ovaj program: “Samo je jedan period života sa toliko otvorenih mogućnosti, u kome čovek sa toliko energije, istrajnosti i entuzijazma ovladava i razvija složene kapacitete od kojih će zavisiti njegove buduće mogućnosti, njegova ličnost i uspešnost funkcionisanja u daljem životu. Taj period je predškolski uzrast. Zbog toga godine na predškolskom uzrastu prepoznajemo kao godine uzleta, pa otud i naziv ovog programa. Koliko i kakav će taj uzlet biti, zavisiće od svih nas koji radimo u predškolskom vaspitanju i obrazovanju.”\nU OKRUGU DESETORO PREMINULO, U LAJKOVCU 10 NOVOZARAŽENIH


Za pola godine budžet RS oštećen za 1,1 milion KM – Cazin.BA\nPočetna/BiH/Za pola godine budžet RS oštećen za 1,1 milion KM\nZa pola godine budžet RS oštećen za 1,1 milion KM\nS. Klicic 8 Jula, 2019\nZa ovo krivično djelo izvještaji su podneseni protiv odgovornih lica u preduzećima AD “GOinfo” Banjaluka, DOO “Euro K 2007” Banjaluka, Rukometni klub veterana Prijedor, DOO “Agrocom VD” Srbac, DOO “Klub Aparthotel Vučko” Pale, DOO “Shop&Go” Bijeljina, DOO “Boden Agrar JS Sema” Banjaluka i DOO “Mald” Gradiška.\nPored toga, u prvoj polovini ove godine Poreska uprava RS je nadležnim tužilaštvima podnijela i dva izvještaja protiv odgovornih lica u dva preduzeća zbog sumnje u postojanje krivičnog djela zloupotreba službenog položaja ili ovlaštenja, čime je po budžet RS pričinjena šteta u iznosu od 41.798 KM, a izvještaji su zbog ovog krivičnog djela podneseni protiv odgovornih lica u preduzećima AD “Malpreh” Banjaluka i DOO “HA-grad” Teslić.\nJedan izvještaj nadležnom Okružnom javnom tužilaštvu Istočno Sarajevo podnesen je i protiv odgovornog lica u DOO “Dva javora” Pale, zbog sumnje u postojanje krivičnog djela nepravilno izdvajanje sredstava, čime je po budžet RS pričinjena šteta u ukupnom iznosu od 20.534 KM.\nIsto tako, nadležnom tužilaštvu je podnesen i izvještaj zbog osnova sumnje da je odgovorno lice u preduzeću AD “Put” Banjaluka počinilo krivično djelo falsifikovanje ili uništavanje poslovnih knjiga.\n“Ovi podaci pokazuju da je i u 2019. godini nastavljen intenzivan rad istražilaca Poreske uprave RS na terenu, s ciljem razotkrivanja krivičnih djela. S tim u vezi, naglašavamo da će inspektori Poreske uprave RS i u narednom periodu, u skladu sa zakonskim ovlaštenjima, nastaviti intenzivan rad na razotkrivanju krivičnih djela iz oblasti poreza, a čijim činjenjem se nanosi šteta budžetu Republike Srpske”, kazao je Nikola Salapura, portparol PU RS.\n“Sa druge strane, država treba da vodi računa da opterećenja prema privredi budu što manja kako bi privreda mogla lakše izmirivati svoje obaveze i da onda na taj način svi budu zadovoljni”, kazao je on.\nbanja luka poreska uprava\nJerinić: Ne znam zašto bi Mektić dovodio migrante na granicu sa RS-om, boriću se da ostanu u Bihaću\nNastavljaju se pregovori: Hoće li danas propasti Aluminij?\nBRZI VOZ UDARIO AUTO U BANJALUCI: Mlađa žena poginula\nFazlić od predstavnika EU u BiH zatražio pomoć u rješavanju migrantske krize


Krivokapić imenovao glavnog pregovarača Crne Gore sa EU - 07.12.2020, Sputnik Srbija\nKrivokapić imenovao glavnog pregovarača Crne Gore sa EU\nNova Vlada Crne Gore na čelu sa premijerom Zdravkom Krivokapićem održala je danas prvu sjednicu. Za generalni sekretara Vlade Crne Gore izabran je Božo... 07.12.2020, Sputnik Srbija\nsvet, vesti, vlada crne gore, zdravko krivokapić, evropska unija (eu), region\n15:02 07.12.2020 (Osveženo: 04:01 26.08.2021)\nNova Vlada Crne Gore na čelu sa premijerom Zdravkom Krivokapićem održala je danas prvu sjednicu. Za generalni sekretara Vlade Crne Gore izabran je Božo Milonjić, dok će šefica kabineta predsjednika Vlade biti Ivana Malović.\nZorka Kordić nova je glavna pregovaračica sa Evropskom unijom (EU) koja je od 2017. godine obavljala funkciju generalnog direktora za koordinaciju strategija u Ministarstvu evropskih poslova.\nPredsjednik Vlade Zdravko Krivokapić kazao je da je sa bivšim premijerom Duškom Markovićem jutros imao prijatan i dobar razgovor tokom koga su razmijenili brojne informacije koje su bitne za rad nove Vlade.\n"Očekivao sam, na osnovu onoga što znam baveći se organizacijom, da će to biti jedan drugačiji način primopredaje dužnosti, koji je i više formalnog karaktera. Međutim, imali smo jedan prijatan i dobar razgovor na kome smo razmijenili brojne informacije koje su bitne za rad nove Vlade", rekao je Krivokapić nakon sjednice Vlade.\nŠto prije zakon o Vladi\nOn je istakao da su bitne informacije koje su razmijenili odnose na nastavak investicionih projekata.\n"Da bismo bili u skladu najvećim standardima u ovoj oblasti, moramo što prije donijeti Zakon o Vladi u kome će se jasno precizirati tranzicioni period i ono što je uvijek neophodno da formalni čin prestanka jedne Vlade, a nastavka druge Vlade, bude dat sa svim značajnim podacima koji predstavljaju osnov rada naše države", rekao je premijer.\nKrivokapić je pojasnio da se to radi prilikom predaje i u mnogo manjim nivoima organizacije, pa to moraju uzeti kao najbolju praksu koja se mora primijeniti za buduće aktivnosti.\nOn je kazao da su tačke dnevnog reda prve sjednice Vlade bile vezane za imenovanja, a nastavak sjednice će biti održan u popodnevnim časovima.\n"Razlog leži u činjenici što želimo da se izvrši primopredaja po određenim ministarstvima, u skladu sa resorima koje pokrivaju naši ministri”, rekao je Krivokapić.\nGarantujemo plate i penzije\nOn je poručio da kao nova Vlada građanima garantujemo plate i penzije, a to ne dajemo mi, nego je to nešto što su građani zaslužili.\nIstakao je da se nada da će ovaj početak biti zapamćen u istoriji Crne Gore kao početak preobražaja države, u svakom pogledu, najvažnije u borbi protiv virusa korona i boljitka u ekonomiji.\nKrivokapić: Vlada će trajati četiri godine. Ovo je početak direktne demokratije /video/


Ambasador Sjedinjenih Država u Srbiji Entoni Godfri tokom onlajn predavanja tokom sastanka u organizaciji Rotari e-kluba Srbija, preko aplikacije Zoom, 14. aprila 2021. (Foto: Glas Amerike, Skrinšot)\n"Naši odnosi nastavili su da jačaju dok učestalo pomažemo jednim drugima u ovoj krizi", kazao je Godfri govoreći o pandemiji koronavirusa koja "traje mnogo duže nego što je iko od nas očekivao". On se zahvalio se Srbiji zbog pomoći njegovoj ambasadi i američkim državljanima - kada su aerodromi zatvarani i mnogi Amerikanci nisu znali kako da se vrate kući, Er Srbija i Vlada Srbije obezbedili su više od 200 sedišta kroz dva specijalna leta za SAD, podsetio je on.\n"Ne mogu da kažem koliko je to bilo važno za nas, za porodice, posebno za ljude tamo kod kuće koji su čekali da im se najdraži vrate", rekao je Godfri.\n"Ova pandemija pokazala je da ne poznaje granice i Srbija je razumela da će pomoći svom sopstvenom širenju (zaraze) kroz pomaganje svojim susedima".\n"Centar naše podrške Srbiji je podrška cilju Srbije - pridruživanju Evropskoj uniji. Oko toga organizujemo naš rad", naglasio je ambasador.\nKao vitalan i komplikovan korak na tom putu, nastavio je, je normalizacija odnosa sa Kosovom. "Nerešen status odnosa Srbije i Kosova, nakon što je Kosovo proglasilo nezavisnost 2008, ostaje glavni izavov u procesu pristupanja EU. Brisel neće razmatrati novog člana sa nerešenim grancima", naglasio je Godfri.\n"Ali Srbija mora takođe da obezbedi istinski slobodne i otvorene izbore, u zdravom političkom okruženju u kom različiti glasovi imaju slobodan pristup medijima. To zahteva rešavanje dugotrajnih tema pravosudnog sistema i transparentnosti. Srbi treba da preduzmu vođstvo u tim naporima, a SAD su spremne da pomognu na sve načine na koje možemo", poručio je ambasador Godfri.\nAdministracija predsdnika Džoa Bajdena predana je tome i da pri tome blisko sarađuje sa Briselom. "To nisu lake teme i rezulati neće doći sutra, ali Srbija ekonomski, geografski i kulturno deo je evropske porodice i zaslužuje da dobije mesto na koje ima pravo - da bude deo Evropske unije", naglasio je.\nAmbasador SAD u Srbiji nastavio je da njegova zemlja podržava integaciju svih zemalja Zapadnog Balkana u EU. Bez integracije celog Balkana, Evropa, "naš ključni partner", Evropa, nije cela i mnogo je slabija.\n"Snažno podržavamo evropske napore ka integraciji regiona, poput tržišta regiona, kao i inicijativu za 'mini-Šengen', zato što će to unaprediti regionalnu ekonomsku saradnju. Slobodan promet dobara, usluga, ljudi i kapitala, revitalizacija trgovinske i transportne mreže, unaprediće živote građana regiona", podsetio je Godfri.\nGovorio je i o tome kako se radi na ostvarenju te vizije danas - kroz projekat "Novo srce Evrope", koji predstavlja globalno partnerstvo Rotari fondacije i USAID-a. Rotarijanci i USAID, širom zemalja ovog dela Evrope i dela Azije, rade zajedno na jačanju svojih zajednica, promovisanju vrednosti otvorenog tržišta i transatlantskih veza, rekao je Godfri i pohvalio rotarijance u Srbiji zbog njihovih zalaganja i razumevanja šta je njihovim zajednicama potrebno.\n"Jasno je da naše prijateljstvo i naši zajednički interesi - kulturne, ekonomske i bezbednosne veze - imaju duboke korene. Moja misija kao ambasadora... nevezano za to ko sedi u Beloj kući, je da se pomognem Srbiji da ostvari svoje ciljve", naglasio je i primetio da iako su SAD među najvećim partnerima, javno mnjenje u Srbiji nije toga svesno.\n"Do sada, u istoriji Sjedinjenih Država, samo još jedna zemlja imala je takvu čast. Pogađate koja? Bila je to Francuska", rekao je ambasador.\n"Iskreno, ne znam zašto još uvek nije snimljen film o tome. Čini mi se da bi bio holivudski hit", kazao je Godfri. "Naši zajednički ciljevi, u oba svetska rata, osnov su na kojima gradimo naše moderno i postojeće prijateljstvo".


INTEGRACIJE U EU\nKristijan Danijelson, Milo Đukanović, Foto: Vlada Crne Gore\n07.07.2015. 14:33h Ažurirano: 07.07.2015. 14:33h\nPredsjednik Vlade Milo Đukanović primio je danas generalnog direktora Generalnog direktorata za politiku susjedstva i pregovore o proširenju u Evropskoj komisiji Kristijana Danijelsona, koji boravi u službenoj posjeti Crnoj Gori.\nIntegracija Zapadnog Balkana u EU jedini je garant stabilnosti i ekonomskog razvoja regiona, ocijenili su u razgovoru predsjednik Vlade Milo Đukanović i generalni direktor Direktorata za politiku susjedstva i pregovore o proširenju Kristijan Danijelson.\n„Vlada je kao prioritet prepoznala unapređenje kvaliteta života građana, stoga je usredsređena na ispunjavanje zadataka iz integracione agende u cilju sprovođenja sveobuhvatnih reformi, usmjerenih na prevazilaženje društvenih deficita uzrokovanih višedecenijskim zaostajanjima”, kazao je premijer Đukanović.\nPredsjednik Vlade je naglasio da je infratsrukturni razvoj i povezivanje regiona unutar sebe i sa EU, bitan preduslov za dalji napredak i punu integraciju regiona. „Berlinska inicijativa i podrška članica Evropske unije je od izuzetnog značaja za punu realizaciju tog procesa”, naglasio je Đukanović.\nDanijelson je posebno istakao konstruktivnu ulogu Crne Gore u tom procesu, naglasivši da usvajanje evropskih standarda treba da rezultira ekonomskim rastom i boljim kvalitetom života građana.\nOn je pozitivnim ocijenio postignuća Crne Gore u oblasti jačanja vladavine prava, reformi pravosuđa i borbi protiv korupcije.\n„Evropska komisja nastaviće da podržava Crnu Goru u procesu imlementacije i ostvarivanja konkretnih rezultata na tom polju”, rekao je Danijelson.\nDogovoren je nastavak intenzivne saradnje u susret donošenju smjernica za dalji tok evropske agende Crne Gore.\nKristijan DanijelsonEvropska komisijaMilo Đukanović


Šmit ignoriše stav Republike Srpske, prijeti Dodiku – Otvoreno\nIzvor: 16.01.2022, 21:55 15.5k Views\nKristijan Šmit gostovao je sinoć u Centralnom dnevniku na Face televiziji gdje jer rekao da će raditi na tome da se u budućnosti stvari u BiH odvijaju bez srpskog člana Predsjedništva Milorada Dodika čime je direktno ignorisao stav Republike Srpske i srpskog naroda.\nKoliko Šmit ne poštuje volju srpskog naroda govori činjenica da je rekao da će donijeti neke odluke ukoliko Narodna skupština Republike Srpske na povuče određene odluke.\n“Ako se ne povuku odluke Narodne skupštine Republike Srpske, onda kako to Šekspir kaže: ‘Uradiću prije nego što ću pričati o tome!’ Mogu očekivati određene odluke, ali ko će donijeti odluke i kakve će biti vidjećemo”, rekao je Šmit.\nApsurdno je da Šmit, koji nije nema odobrenje Savjeta bezbjednosti UN-a da vrši funkciju visokog predstavnika u BiH, osporava odluke najvišeg zakonodavnog tijela u Republici Srpskoj.\nKoliko je Šmit neprijateljski raspoložen prema Republici Srpskoj i Dodiku govori i činjenica da je zaprijetio i Bonskim ovlaštenjima, za koja kaže da su u ladici.\nTakođe je apsurdno da Šmit poziva na ignorisanje Dodika koji funkciju srpskog člana Predsjedništava obavlja izborom voljom građana Republike Srpske.\nŠmit poručio da neće poništiti Inckov zakon, a da će biti kažnjeno sve što je protiv Dejtona i istakao da su “Međunarodna zajednica, EU, SAD i visoki predstavnik” su na istoj strani”.\nŠmit je gostujući na Face TV potvrdio da se stranci sve više miješaju u odnose u BiH navodeći da se Britanci sve više okreću BiH.\n“I Britanci se više okreću BiH. Sa Pičom sarađujem. Razgovarao sam i sa generalnim sekretarom NATO-a, međunarodna zajednica neće skrenuti oči sa BiH”, rekao je Šmit i pohvalio se da je njegov brat komandant EUFOR-a.


Ispovesti - Kada sam imala 19 godina otišla sam\nKada sam imala 19 godina otišla sam sa drugaricu na kućnu žurku kod njenog brata. Jedno piće sam pijuckala sigurno preko sat i čaša je stajala na jednom mestu dok sam se ja družila sa ljudima. Kako je više nas ležalo na krevetu i pričalo, u jednom trenutku sam primetila da ne mogu da pomerim telo. U glavi mi je sve bilo 'čisto', nisam osećala vrtoglavicu, normalno sam pričala ali je telo bilo paralizovano. Taj osećaj je prošao posle nekih pola sata i verujem da mi je tada neko ubacio nešto u piće. Na sreću sve se ok završilo ali od tada uvek pazim gde držim piće.


Još jedna "niška veza" u reprezentaciji (VIDEO) - Sportske vesti\n03 Aug, 2019 by Dragan Panajotović\nSada već po tradiciji, na Kopaoniku je u hotelu Grand održan “Media day”, susret novinara sa igračima i stručnim štabom košarkaške reprezentacije Srbije, koja se sprema za Svetski kup u Kini.\nNovinari su imali priliku da vide u kakvom ambijentu se pripremaju naši reprezentativcu za velika iskušenja, prelepi Kopaonik je već duže vreme baza košarkaša Srbije i do sada je bio početna stanica velikih uspeha. Predsednik Košarkaškog saveza Srbije Predrag Danilović poželeo je dobrodošlicu predstavnicima “sedme sile” i sreću u radu našim reprezentativcima.\nSelektor Aleksandar Đorđević je bio primetno dobro raspoložen, uostalom kao i svi reprezentativci koji su se pojavili pred novinarima. Razlog tome je što prvi deo priprema protiče u najboljem redu, nema povreda i radi se u predviđenom ritmu. Đorđević je istakao da mu je želja da prvo okupi sve predviđene igrače sa šireg spiska kako bi mogao da razmišlja o onom što mu predstoji kako vreme odmiče, skraćivanju spiska. U Kinu će povesti 14 igrača, od kojih će 12 biti u sastavu za Svetski kup.\nOd 2014. godine standardni član reprezentacije je i Nišlija Stefan Jović. Pre pet godina najveći deo javnosti je bio iznenađen što se njegovo ime našlo među kandidatima za naš najbolji tim, ali danas se na njega gleda kao jednog od najbitnijih šrafova u Đorđevićevoj “mašineriji”.\nNikola Jovanović je mladi centar koji je skoro priključen reprezentaciji i polako postaje deo ovog sistema. U njegovom košarkaškom putu se može naći sličnost sa putem koji je imao Stefan Jović, ukoliko i on uspe da iskoristi svoju šansu u reprezentaciji. Niš je tačka koja povezuje Jovića i Jovanovića, otac Nikole Jovanovića, Ljubiša, rođeni je Nišlija, imao je zapaženu košarkašku karijeru u niškom Studentu, kasnije i u beogradskim klubovima Partizanu i Radničkom.\nOno što sigurno može da raduje navijače Srbije je pozitivna atmosfera u našem timu. Igrači stoje “čvrsto na zemlji”, ne dotiče ih euforija koja se stvara pred početka velikog takmičenja, ali su svesni kvaliteta koji poseduju i ne beže od uloge favorita.\nNajteži deo priprema, onaj u kome se radi bez lopte, polako prolazi. Reprezentativce uskoro očekuju i pripremne utakmice, prva je 4. avgusta u Čačku protiv ekipe Borca, a 10. avgusta u Beogradu protivnik ponovo “plavih” biće reprezentacija Litvanije. Svetski kup u Kini počinje 1. septembra, videćemo da li će Kopaonik kao početna stanica još jednom biti amajlija timu Aleksandra Đorđevića.